text:
IGICE CYA 16
‘Kora Ibyo Gukiranuka’ Ugendana n’Imana
1-3. (a) Kuki turimo Yehova umwenda? (b) Ni iki Umukiza wacu wuje urukundo adusaba?
TEKEREZA igihe waba waheze mu bwato burimo burohama. Mu gihe wari wihebye wumva ko nta byiringiro byo kurokoka, haje umuntu wo kugutabara maze aragukurura akugeza ahantu hari umutekano. Mbega ukuntu wakwiruhutsa igihe uwaje kugutabara yaba amaze kukuvana muri ako kaga maze akakubwira ati “ubu nta cyo ukibaye”! Mbese, ntiwakumva ubereyemo umwenda uwo muntu? Rwose, ni we waba ukesha ubuzima.
2 Mu buryo runaka, ibyo biragaragaza ibyo Yehova yadukoreye. Mu by’ukuri, tumufitiye umwenda. N’ubundi kandi, yatanze incungu yatumye tugobotorwa mu bubata bw’icyaha n’urupfu. Twumva dufite umutekano iyo tumenye ko tubabarirwa ibyaha byacu mu gihe twizeye icyo gitambo cy’agaciro kenshi, kandi tukagira icyizere cyo kuzabaho mu gihe kizaza cy’iteka (1 Yohana 1:7; 4:9). Nk’uko twabibonye mu Gice cya 14, incungu ni ikimenyetso gihebuje cy’urukundo rwa Yehova n’ubutabera bwe. Ni gute twagombye kubyitabira?
3 Birakwiriye ko dusuzuma icyo Umukiza wacu wuje urukundo ubwe adusaba. Binyuriye ku muhanuzi Mika, Yehova yagize ati “yewe mwana w’umuntu we, yakweretse icyiza icyo ari cyo. Icyo Uwiteka agushakaho ni iki? Ni ugukora ibyo gukiranuka, no gukunda kubabarira, no kugendana n’Imana yawe wicisha bugufi” (Mika 6:8). Zirikana ko kimwe mu bintu Yehova adusaba, ari “ugukora ibyo gukiranuka.” Ni mu buhe buryo dushobora kubikora?
Kurikira Ibyo “Gukiranuka”
4. Tuzi dute ko Yehova atwitegaho ko tubaho mu buryo buhuje n’amahame ye akiranuka?
4 Yehova atwitegaho ko tubaho mu buryo buhuje n’amahame ye agenga icyiza n’ikibi. Kubera ko amahame ye arangwa n’ubutabera kandi agakiranuka, dukurikira ubutabera no gukiranuka iyo twemeye kuyoborwa na we. Muri Yesaya 1:17 hagira hati “mwige gukora neza, mushake imanza zitabera.” Ijambo ry’Imana ridutera inkunga yo ‘gushaka gukiranuka’ (Zefaniya 2:3). Nanone, ridusaba ‘kwambara umuntu mushya, waremewe ibyo gukiranuka’ (Abefeso 4:24). Gukiranuka nyakuri
5, 6. (a) Kuki kubaho mu buryo buhuje n’amahame ya Yehova atari umutwaro? (b) Ni gute Bibiliya igaragaza ko gukurikira ibyo gukiranuka ari ibintu bikomeza gukorwa?
5 Mbese, kubaho mu buryo buhuje n’amahame akiranuka ya Yehova ni umutwaro kuri twe? Oya rwose! Umutima wareherejwe kuri Yehova ntubona ko ibyo asaba ari umutwaro. Kubera ko dukunda Imana yacu kandi tugakunda imico yayo, twifuza kubaho mu buryo buyishimisha (1 Yohana 5:3). Wibuke ko Yehova “akunda ibyo gukiranuka” (Zaburi 11:7). Niba mu by’ukuri twifuza kwigana ubutabera bw’Imana, cyangwa gukiranuka, tugomba kwihingamo gukunda ibyo Yehova akunda no kwanga ibyo yanga.
6 Ku bantu badatunganye, gukurikira ibyo gukiranuka si ibintu byoroshye. Tugomba kwiyambura umuntu wa kera n’imirimo ye irangwa no gukora ibyaha maze tukambara umushya. Bibiliya ivuga ko umuntu mushya ‘[agenda] ahindurwa mushya’ binyuriye ku bumenyi nyakuri (Abakolosayi 3:9, 10). Amagambo yo mu rurimi rw’umwimerere yahinduwemo ‘[agenda] ahindurwa mushya,’ agaragaza ko kwambara umuntu mushya ari ibintu bikomeza gukorwa, bisaba imihati ihoraho. Uko twaba tugerageza gukora ibyiza twivuye inyuma dute, hari igihe kamere yacu ibogamira ku gukora ibyaha idutera gucumura mu bitekerezo, mu magambo cyangwa mu bikorwa.
7. Ni gute twagombye kubona inzitizi zitubuza gukurikira ibyo gukiranuka?
7 Ni gute twagombye kubona inzitizi zitubuza gukurikira ibyo gukiranuka? Birumvikana ko tutifuza kuba twapfobya uburemere bw’icyaha. Nanone kandi, ntitwagombye na rimwe gucogora, twumva ko intege nke zacu zituma tuba abantu badakwiriye gukorera Yehova. Imana yacu y’inyambabazi yateganyije uburyo bwo gutuma abantu bihannye by’ukuri bongera kwemerwa na yo. Zirikana amagambo atanga icyizere y’intumwa Yohana agira ati “mbandikiriye ibyo, kugira ngo mudakora icyaha.” Hanyuma ariko, mu buryo buhuje n’ukuri, yongeyeho ati “icyakora, nihagira umuntu ukora icyaha [bitewe na kamere yo kudatungana twarazwe], dufite Umurengezi kuri Data wa twese, ni we Yesu Kristo” (1 Yohana 2:1). Ni koko, Yehova yatanze igitambo cy’incungu cya Yesu kugira ngo tubashe kumukorera mu buryo yemera, nubwo dufite kamere ibogamira ku gukora ibyaha. Mbese, ibyo ntibidusunikira kwifuza gukora uko dushoboye kose kugira ngo dushimishe Yehova?
Ubutumwa Bwiza n’Ubutabera bw’Imana
8, 9. Ni gute gutangaza ubutumwa bwiza bigaragaza ubutabera bwa Yehova?
8 Mu by’ukuri, dushobora gukora ibyo gukiranuka
9 Yehova ntazazana imperuka y’iyi gahunda mbi abantu batabanje kuburirwa. Mu buhanuzi bwa Yesu buhereranye n’ibintu byari kubaho mu gihe cy’imperuka, yaravuze ati “ubutumwa bwiza bukwiriye kubanza kumara kwamamazwa mu mahanga yose” (Mariko 13:10; Matayo 24:3). Kuba harakoreshejwe ijambo “kubanza,” byumvikanisha ko hari ibindi bintu bizakurikiraho nyuma y’uko umurimo wo kubwiriza ku isi hose uzaba umaze kurangira. Ibyo bizaba bikubiyemo umubabaro ukomeye wahanuwe, uzaba ugaragaza ko ababi bagiye kurimbuka kandi ukazategurira inzira isi nshya ikiranuka (Matayo 24:14, 21, 22). Mu by’ukuri, nta muntu n’umwe ushobora kuzihandagaza ngo ashinje Yehova avuga ko arenganyije ababi. Binyuriye ku muburo utangwa, aha bene abo bantu uburyo buhagije bwo guhindura inzira zabo bityo bakazarokoka irimbuka.
10, 11. Ni mu buhe buryo kuba twifatanya mu murimo wo kubwiriza ubutumwa bwiza bigaragaza ubutabera bw’Imana?
10 Ni mu buhe buryo umurimo dukora wo kubwiriza ubutumwa bwiza ugaragaza ubutabera bw’Imana? Mbere na mbere, ni ibintu bikwiriye rwose ko dukora uko dushoboye kose kugira ngo dufashe abandi kuzabona agakiza. Reka twongere turebe rwa rugero rwo kurokorwa ugakurwa mu bwato burimo burohama. Igihe waba umaze kugera mu bwato burokora utagize icyo uba, nta gushidikanya ko wakwifuza kurohora abandi baba barohamye mu mazi. Mu buryo nk’ubwo, dufitiye umwenda abantu bakirwana n’“amazi” y’iyi si mbi. Ni iby’ukuri ko abantu benshi banga ubutumwa tubagezaho. Ariko igihe cyose Yehova agikomeje kwihangana, dufite inshingano yo gutuma babona uburyo bwo ‘kwihana,’ bityo bakaba mu bazabona agakiza.
11 Mu kubwiriza ubutumwa bwiza abantu bose duhuye na bo, tuba tugaragaje ubutabera mu bundi buryo bw’ingenzi cyane: tuba tugaragaje ko tutarobanura abantu ku butoni. Wibuke ko “Imana itarobanura ku butoni, ahubwo mu mahanga yose ūyubaha agakora ibyo gukiranuka, iramwemera” (Ibyakozwe 10:34, 35). Niba dushaka kwigana ubutabera bwayo, ntitugomba kugirira abantu urwikekwe. Ahubwo, twagombye kubwira abandi ubutumwa bwiza tutitaye ku bwoko bwabo, inzego zabo z’imibereho cyangwa imimerere yabo y’iby’ubukungu. Bityo, tuzaha abantu bose bazadutega amatwi uburyo bwo kumva no kwitabira ubutumwa bwiza.
Uko Dufata Abandi
12, 13. (a) Kuki tutagombye kwihutira gucira abandi urubanza? (b) Inama Yesu yatanze yo ‘kudacira abandi urubanza’ no ‘kutabatsindisha’ isobanura iki? (Reba nanone ibisobanuro ahagana hasi ku ipaji.)
12 Dushobora nanone gukora ibyo gukiranuka dufata abandi nk’uko Yehova adufata. Biratworohera cyane gucira abandi imanza, tukanenga amakosa yabo kandi tugashidikanya ku mpamvu ziba zibateye gukora ikintu runaka. Ariko se, ni nde muri twe wakwifuza ko Yehova agenzura mu buryo butarangwa n’imbabazi impamvu ziba ziduteye gukora ikintu runaka cyangwa intege nke zacu? Uko si ko Yehova atugenzereza. Umwanditsi wa Zaburi yaravuze ati “Uwiteka, wagumya kwibuka ibyo dukiranirwa, Mwami, ni nde wazahagarara adatsinzwe?” (Zaburi 130:3). Mbese, ntidushimira ku bwo kuba Imana yacu ikiranuka kandi igira imbabazi ihitamo kutibanda ku makosa yacu (Zaburi 103: 8-10)? Ku bw’ibyo se, ni gute twagombye gufata abandi?
13 Niba dusobanukiwe agaciro k’ubutabera bw’Imana burangwa n’imbabazi, ntituzihutira gucira abandi imanza mu bintu mu by’ukuri bitatureba cyangwa bidafite agaciro. Mu Kibwiriza cya Yesu cyo ku Musozi, yatanze umuburo agira ati “ntimugacire abandi urubanza mu mitima yanyu, kugira ngo namwe mutazarucirwa” (Matayo 7:1). Dukurikije inkuru ya Luka, Yesu yongeyeho ati “ntimugatsindishe namwe mutazatsindishwa” * (Luka 6:37). Yesu yagaragaje ko yari azi ko abantu badatunganye bagira kamere yo gushaka gucira abandi urubanza. Buri wese mu bari bamuteze amatwi wari ufite ingeso yo gucira abandi urubanza abigiranye ubukana, yagombaga kubireka.
14. Kuki tugomba kureka ‘gucira abandi urubanza’?
14 Kuki tugomba kureka ‘gucira abandi urubanza’? Impamvu imwe ni uko tutabifitiye uburenganzira. Umwigishwa Yakobo yaratwibukije ati ‘utegeka agaca imanza, ni umwe wenyine’
15. Ni ayahe magambo n’ibikorwa bidafite umwanya mu basenga Imana, kandi kuki?
15 Bite se ku bihereranye no gucira urubanza abagize umuryango wacu? Ikibabaje ni uko muri iyi si ya none, gucirana imanza mu buryo bwo gukagatiza cyane ubisanga ahantu hagombye kurangwa amahoro, ni ukuvuga mu muryango. Ni ibisanzwe kumva ibihereranye n’abagabo, abagore cyangwa ababyeyi bakoresha amagambo yuzuye ibitutsi bababaza abagize imiryango yabo, babatuka cyangwa bakabakubita. Amagambo arangwa n’ubugome, amagambo asesereza n’ibintu byo kubabaza abandi mu buryo bw’umubiri, ntibifite umwanya mu basenga Imana (Abefeso 4:29, 31; 5:33; 6:4). Inama Yesu yatanze yo ‘kudacira abandi urubanza’ no ‘kutabatsindisha’ ntireka gushyirwa mu bikorwa iyo turi mu rugo. Wibuke ko gukora ibyo gukiranuka hakubiyemo no gufata abandi nk’uko Yehova adufata. Kandi Imana yacu ntiyigera ikagatiza cyangwa ngo igaragaze ubugome mu mishyikirano igirana natwe. Ahubwo, igirira “imbabazi nyinshi” abayikunda (Yakobo 5:11). Mbega urugero ruhebuje twagombye kwigana!
Abasaza Bakurikiza ‘Ubutabera’
16, 17. (a) Ni iki Yehova yitega ku basaza? (b) Ni iki kigomba gukorwa mu gihe umunyabyaha ananiwe kugaragaza ko yicujije nta buryarya, kandi kuki?
16 Twese dufite inshingano yo gukora ibihuje n’ubutabera, ariko abasaza bo mu itorero rya Gikristo ni bo cyane cyane bafite inshingano yihariye mu bihereranye n’ibyo. Zirikana amagambo y’ubuhanuzi yanditswe na Yesaya avuga ibihereranye n’“abatware,” cyangwa abasaza, amagambo agira ati “dore hazima umwami utegekesha gukiranuka, kandi abatware be bazatwaza imanza zitabera” (Yesaya 32:1). Ni koko, Yehova aba yiteze ko abasaza bakora ibihuje n’ubutabera. Ni gute bashobora kubikora?
17 Abo bagabo bujuje ibisabwa mu buryo bw’umwuka, bazi neza ko ubutabera cyangwa gukiranuka, bisaba ko itorero rikomeza kuba ritanduye mu bihereranye n’umuco no mu buryo bw’umwuka. Rimwe na rimwe, abasaza baba bagomba gusuzuma imanza zihereranye n’amakosa akomeye aba yakozwe. Mu gihe bazisuzuma, bibuka ko ubutabera bw’Imana bwishimira kugira imbabazi mu gihe cyose byaba bishoboka. Bityo, bagerageza gufasha umunyabyaha kugira ngo yihane. Ariko se, byagenda bite mu gihe uwo munyabyaha yaba ananiwe kugaragaza ko yicujije nta buryarya, nubwo haba hakozwe iyo mihati yose kugira ngo bamufashe? Mu buryo buhuje n’ubutabera nyakuri, Ijambo rya Yehova rivuga ko hagomba gufatwa ingamba zitajenjetse rigira riti “mukure uwo munyabyaha muri mwe.” Ibyo bisobanura ko agomba gucibwa mu itorero (1 Abakorinto 5:11-13; 2 Yohana 9-11). Abasaza bababazwa no gufata ingamba nk’izo, ariko bazirikana ko biba ari ngombwa kugira ngo itorero rikomeze kuba ritanduye, haba mu bihereranye n’umuco no mu buryo bw’umwuka. No muri icyo gihe ariko, baba biringiye ko umunsi umwe uwo munyabyaha azagarura umutima maze akagaruka mu itorero.
18. Ni iki abasaza bazirikana iyo baha abandi inama ishingiye kuri Bibiliya?
18 Gukora ibihuje n’ubutabera binakubiyemo gutanga inama zishingiye kuri Bibiliya mu gihe bibaye ngombwa. Birumvikana ko abasaza batagerageza gushaka amakosa ku bandi. Nta n’ubwo bashishikazwa no guhora bakosora abandi. Ariko mugenzi wabo bahuje ukwizera ashobora ‘kwadukwaho n’icyaha.’ Kwibuka ko ubutabera bw’Imana butarangwa n’ubugome kandi ko buhora bwishyira mu mwanya w’abandi bizatuma abasaza bagerageza ‘kugaruza uwo muntu umwuka w’ubugwaneza’ (Abagalatiya 6:1). Ku bw’ibyo, abasaza ntibagomba gutonganya uwakosheje cyangwa ngo bamubwire amagambo amubabaza. Ahubwo, inama bazaba batanze mu buryo bwuje urukundo izatera inkunga uwo bayihaye. N’igihe abasaza bacyashye umuntu mu buryo butaziguye
19. Ni iyihe myanzuro abasaza baba bagomba gufata, kandi se, ni iki bagomba gushingiraho mu gufata bene iyo myanzuro?
19 Akenshi, abasaza baba bagomba gufata imyanzuro igira ingaruka kuri bagenzi babo bahuje ukwizera. Urugero, rimwe na rimwe abasaza barahura kugira ngo bemeze niba hari abandi bavandimwe mu itorero bujuje ibisabwa bakwiriye kuba abasaza cyangwa abakozi b’imirimo. Abasaza bazi akamaro ko kutarobanura ku butoni. Bareka ibyo Imana isaba ko abo bantu baba bujuje kugira ngo bashyirweho bikaba ari byo bibayobora mu gufata imyanzuro, batishingikirije ku byiyumvo byabo. Muri ubwo buryo, baba ‘badaciye urw’umwe, cyangwa ngo bace urwa kibera.’
20, 21. (a) Ni iki abasaza bihatira kuba cyo, kandi kuki? (b) Ni iki abasaza bashobora gukora kugira ngo bafashe “ubugingo bwihebye”?
20 Hari ubundi buryo abasaza bakoramo ibihuje n’ubutabera bw’Imana. Igihe Yesaya yari amaze guhanura ko abasaza bari gukurikiza ‘ubutabera,’ yakomeje agira ati “umuntu azaba nk’aho kwikinga umuyaga, n’ubwugamo bw’umugaru, nk’imigezi y’amazi ahantu humye, n’igicucu cy’igitare kinini mu gihugu kirushya” (Yesaya 32:2). Ku bw’ibyo, abasaza bihatira kuba isoko y’ihumure no kugarurira ubuyanja bagenzi babo bahuje ukwizera.
21 Kubera ko muri iki gihe hariho ibibazo byinshi bisa n’aho byaca umuntu intege, abantu benshi bakeneye guterwa inkunga. Basaza, ni iki mushobora gukora kugira ngo mufashe “ubugingo bwihebye” (1 Abatesalonike 5:14, NW)? Nimubatege amatwi mwishyira mu mwanya wabo (Yakobo 1:19). Bashobora kuba bakeneye umuntu wiringirwa babwira “amaganya” abari ku mutima (Imigani 12:25). Mubizeze ko bifuzwa, ko bafite agaciro kandi ko bakundwa rwose na Yehova ndetse n’abavandimwe na bashiki babo (1 Petero 1:22; 5:6, 7). Ikindi kandi, mushobora kwifatanya na bo mu isengesho kandi mugasenga mubasabira. Kumva umusaza abasabira abivanye ku mutima bishobora kurushaho kubahumuriza (Yakobo 5:14, 15). Imihati yuje urukundo mushyiraho kugira ngo mufashe abantu bihebye ntiyisoba Imana irangwa n’ubutabera.
Abasaza bagaragaza ubutabera bwa Yehova iyo batera inkunga abihebye
22. Ni mu buhe buryo dushobora kwigana ubutabera bwa Yehova, kandi se, ibyo bizagira izihe ngaruka?
22 Mu by’ukuri, turushaho kwegera Yehova iyo twiganye ubutabera bwe! Mu gihe dushyigikira amahame ye akiranuka, mu gihe tugeza ku bandi ubutumwa bwiza burokora ubuzima n’igihe duhisemo kwibanda ku byiza abandi bakora aho kubashakaho amakosa, tuba tugaragaza ubutabera bw’Imana. Basaza, mu gihe murinda itorero kugira ngo rihore rirangwa n’isuku, mu gihe mutanga inama zubaka zishingiye ku Byanditswe, mu gihe mufata imyanzuro mutarobanura ku butoni n’igihe mutera inkunga abihebye, muba mugaragaza ubutabera bw’Imana. Mbega ukuntu bigomba kuba bishimisha umutima wa Yehova, iyo yitegereje ari mu ijuru akabona abagize ubwoko bwe barimo bagerageza uko bashoboye kose kugira ngo ‘bakore ibyo gukiranuka,’ bagendana n’Imana yabo!
^ par. 13 Amagambo ngo “ntimugacire abandi urubanza” na ‘ntimukabatsindishe,’ yumvikanisha igitekerezo cyo ‘gutangira gucira abandi urubanza’ no ‘gutangira kubatsindisha.’ Nyamara, mu rurimi rw’umwimerere, abanditsi ba Bibiliya aha ngaha bakoresheje inshinga ntegeko zihakana zatondaguwe mu ndagihe (igaragaza igikorwa gikomeza). Ku bw’ibyo rero, ibintu byerekezwagaho byarimo bikorwa, ariko byagombaga guhagarara.
^ par. 18 Muri 2 Timoteyo 4:2, Bibiliya ivuga ko rimwe na rimwe abasaza baba bagomba ‘guhana, gutesha [no] guhugura.’ Ijambo ry’Ikigiriki ryahinduwemo ‘guhugura’ (pa·ra·ka·leʹo), rishobora gusobanura “gutera inkunga.” Ijambo ry’Ikigiriki rifitanye isano n’iryo, ni pa·raʹkle·tos, rikaba rishobora kwerekeza ku muntu uburanira undi mu rubanza. Ku bw’ibyo rero, no mu gihe abasaza bacyaha abantu mu buryo butajenjetse, bagomba guha ubufasha abakeneye gufashwa mu buryo bw’umwuka.


c: text/html

text:
Ukuri kuzabaha kwigenga.
“Umuvandimwe azicisha umuvandimwe we, umubyeyi yicishe umwana we…Kandi muzangwa n’abantu bose, muzira izina ryanjye ; ariko uzakomera kugeza ku ndunduro, uwonguwo azarokorwa (Mariko 13,12-13).
Nyuma yo kumwandikira ibaruwa imugezaho igitekerezo mfite cyo kudahagarika urubuga HYPERLINK « http://www.leprophete.fr/ » http://www.leprophete.fr, Musenyeri Bimenyimana yafashe icyemezo rurangiza cyo kumbangamira mu butumwa bwa gisaseridoti nakoraga muri Diyosezi ya Le Havre ndetse agerekaho no gushaka kunsubiza mu Rwanda « ku kingufu » !
Koko rero ejobundi taliki ya 25/7/2012, Musenyeri Jean-Luc Brunin, umushumba wa Diyosezi ya Le Havre, yanyandikiye urwandiko angezaho amabwiriza yeruye yahawe na Mgr Bimenyimana. «J’ai reçu un courrier de votre Evêque, par lequel il me disait ne pas vouloir renouveler la convention vous concernant avec le diocèse. Votre mission arriverait à échéance le 31/08/2012. Il souhaite donc que je ne vous renouvelle pas dans votre mission au Havre et attend que vous puissiez rejoindre votre diocèse…. ».
Ngo Musenyeri Bimenyimana yamwoherereje urwandiko rumusaba kutazavugurura amasezerano agena ubutumwa bwanjye bwa gisaserdoti muri Diyosezi ya Le Havre kandi akaba anasaba ko nakwihutira gusubira muri Diyosezi ya Cyangugu ! Gutaha mu Rwanda byo ndabikeneye ariko se iyi niyo nzira ngomba kunyuramo mwo kabyara mwe !
1. Mgr Bimenyimana agambiriye iki ?
Muri make dore uko Mgr Bimenyimana n’umujyanama we Padiri Evariste Nambaje batekereza mu buhanga bwabo buhanitse : FPR ntizaduha imfashanyo yo kurangiza Hoteli nitudahagarika leprophete.fr nk’uko tubisabwa. Inzira yo kubigeraho dusigaranye ni iyi imwe rukumbi : nitudasinyira Padiri Thomas « Contrat » nshya imwemerera gukorera muri diyosezi ya Le Havre, ubuzima buzaba buhagaze kuri we, azicwa n’inzara kandi abure uko avugurura ibyangombwa bimwemerera gukomeza kuba mu Bufaransa. Reka na none tumutere ubwoba ko agomba kugaruka mu Rwanda, kandi ntayobewe ko aramutse yishoye akagaruka FPR yamuterera ku munigo cyangwa ikamwica…. Nabura epfo na ruguru azafunga leprophete.fr, ibyo kuvugira abarengana abishingukemo ; azadupfukamira akoma amashyi ,abategetsi ba FPR bazatureba neza !
2. Uko mbifata
Hari ibyo mbona bigatera umutima wanjye kubabara, agahinda nako kakambana kenshi : FPR ya Paul Kagame izasiga yogeje Abanyarwanda benshi cyane mu bwonko , ibahindure ibishushungwe burundu! Gusana imitima y’Abanyarwanda nyuma ya Kagame bizafata imyaka irenga iyo azaba amaze ku butegetsi !
Musenyeri Yohani Damaseni Bimenyimana ni Umunyacyangugu uvuka hariya i Bumazi /Shangi. Yatangiye kumbera umurezi nkiri umwana muto, mu Seminari nto ya Nyundo (1987). Ntangiye Seminari nkuru i Kabgayi twarahahuriye, arakomeza arandera (1993-1994). Ngeze i Nyakibanda twari kumwe, nanone ambera umurezi mwiza (1994-1997). N’ubwo hari abatari bake batsindaga amasomo yigishaga bitaboroheye, sinigeze mbona amanota mabi mu masomo ye. Yewe no mu byerekeye disipuline, ndibuka ko padiri Bimenyimana atigeze akenera kumpa igihano ! Aho ndangirije kwiga, Bimenyimana ni we wampaye ubupadiri, dukorana muri Diyosezi ya Cyangugu, ambereye umwepiskopi. Mu bibazo byinshi yagiye agirana na bamwe mu bapadiri batamukundaga nabaye umwe mubatarazuyazaga kwamagana ku mugaragaro abashakaga kumuhohotera . Namufataga nk’umubyeyi wanjye kandi koko yari abikwiye, na n’ubu kandi, ndemeza ko ntacyo dupfa! Icyo tutumvikanyeho ni kimwe gusa ariko kirakomeye: ni ugukomeza kurebera akarengane Agatsiko kayoboye ishyaka FPR-Inkotanyi gakomeje kugirira abanyarwanda!
(1)Mu mwaka wa 2001, namaganiye ku mugaragaro igitugu cyashyizwe ku barimu, ubwo bahatirwaga gutanga umusanzu uhwanye n’umushahara w’ukwezi kose ngo ukoreshwe mu kugura amasasu yo kujya kurasa Abahutu bari barahungiye Kongo kimwe no kurimbagura Abanyekongo b’inzirakarengane ! Nabivugiye mu Kiliziya za Nyamasheke, Hanika, na Muganza. FPR yahise itera hejuru, induru iravuga , inama y’umutekano y’Intara ya Cyangugu iterana igitaraganya, yemeza ko ikibazo cyanjye kigomba gukemurwa na Perezidansi ! Hatangiye gukwirakwizwa ibihuha hirya no hino ngo Padiri Thomas yafunzwe, yishwe….nyamara dore ndacyariho ! Nanone ariko natumiwe mu biro bya Perefe w’icyo gihe , ngirwa inama yo kuba IKIRAGI, ngo kubera nyine ko igihugu “CYABOHOJWE”, kikaba kirimo benecyo ! Ushaka kumenya ukuri kw’iyi nkuru azabaze Faustin Munyakabera.
(2)Taliki ya 10/8/2003, amatora ya perezida wa repubulika yaraye abaye, nafungiwe mu mugi wa Kamembe rwagati, mfungirwa mu modoka ya Seminari nto y’i Cyangugu amasaha arenga atatu! Icyari kigambiriwe ngo kwari UKUNCECEKESHA kugira ngo ntohereza i ROMA raporo y’uko amatora yagenze ! Kandi rero nta mugayo, Faustin Twagiramungu yari yatsinze amatora yo kuba perezida wa repubulika, nyamara hatangazwa ko ari Paul Kagame watsinze, byahe byo kajya ! Muri icyo gihe nari mfunze, Generali Gumisiriza yagabye igitero kwa Musenyeri Bimenyimana, ngo agiye kumubaza impamvu umupadiri we yivanga muri politiki ! Nyamara ayo matora nayakurikiranaga nk’imwe mu ndorerezi za Kiliziya Gatolika, kandi nari mfite ibyangombwa byatanzwe na Leta y’u Rwanda, binyuze kuri Komisiyo y’igihugu y’amatora ! Ushaka kumenya neza ukuri kw’iyo nkuru azegere Elisée Bisengimana wahoze ari Perefe wa Cyangugu cyangwa bwana Kayumba Sebastien, dore ko ari nawe wanshumuriye abo basirikari banyihereranye ngo ngaha n’inshuti zikeneye ko tuganira ! Ibiganiro biragwira ra!
(3)Mu kwezi kwa Kamena 2004 natumiwe i Paris gutanga ikiganiro mu rwego rwa “ 1er Salon International des Initiatives de Paix “. Nsubiye mu gihugu, nasanze ibyo navugiye i Paris byantanze kugera i Kigali, nuko mpatwa ibibazo byerekeranye n’uko naba narasebeje Abamalayika ba FPR-Inkotanyi, ngo nkavuga ko nabo bishe Abanyarwanda ! Ushaka kumenya neza iby’iyi nkuru azegere Padiri Ubald Rugirangonga kuko ari we usa n’ushinzwe ibivugirwa hanze y’u Rwanda bidashimisha abategetsi ba FPR !
(4)Mu kwezi kwa Werurwe 2005? Mukotanyi yanyambuye urupapuro rw’inzira(Passeport), mera nk’ufungiwe mu gihugu ari nabwo bwa mbere nahumutse amaso nkabona ko igihugu cyose bagihinduye nka GEREZA Abanyarwanda bafungiyemo ! Pasiporo yanjye nayisubijwe mu kwezi kwa 11/2005, ari uko Musenyeri Bimenyimana agombye kujya mu nzego zo hejuru ! Ibyo byo gufungirwa mu gihugu sinashoboye kubyihanganira, niyo mpamvu taliki ya 17 /12/2005 nahisemo gusohoka mu gihugu nkigira mu Bufaransa.
None dore Musenyeri Bimenyimana ageze aho yiyemeza gufata icyemezo gikomeye cyane (kandi kizagira ingaruka ! ) cyo kumbuza amahwemo n’aho nari nibereye ; anziza ko ntinyuka KUVUGA akarengane FPR ikorera rubanda , ngashishikariza n’abandi Banyarwanda kuvuga icyo batekereza ! Ageze n’aho ampatira gusubira mu Rwanda kandi n’ubundi atayobewe uko nahavuye, mpunga FPR yica, igafunga, igatorongeza abenegihugu!!! Kuba akoresheje ububasha bwe bw’umwepiskopi kugira ngo ambuze gukorera Kiliziya ya Le Havre, bishatse kuvuga ko akeneye koko ko ntaha ngasubira mu Rwanda ! Ubwo kandi uretse we wenyine, nta wundi munyarwanda uyobewe uko nakwakirwa n’Agatsiko kigaruriye u Rwanda ! Muri make « GUFUNGWA » cyangwa « KWICWA » kwanjye ni igisubizo kuri Musenyeri Bimenyimana! Urujijo ruvuyeho !
Ngaha aho ijambo ry’Imana ryuzuzwa, ngo mu minsi y’imperuka, umubyeyi azatanga umwana yibyariye ngo yicwe… !
3. Isomo nkuye muri iyi mikorere ya Musenyeri Bimenyimana
Hari ukundi u Rwanda rwayoborwa, rukagira amahoro, Abanyarwanda bagasubiza umutima mu gitereko.
AGATSIKO K’INDOBANURE Z’ABASSAJYA kagejeje Abanyarwanda iyo umwana arira nyina ntiyumve!
(1)Kubera itarabwoba n’inkeke gahoza ku baturage, nta we ukigira umutima mu gitereko, abaturage bahindutse ibikange, bagenda bareba hasi ngo badakoma Rutenderi !
(2)Kubera Politiki yako yubakiye ku kinyoma n’amacakubiri , Agatsiko kateranyije Abanyarwanda bitavugwa , gatuma urwikekwa rushinga imizi mu baturanyi, imiryango ikarebana ay’ingwe, abavandimwe bakagambanirana, abana n’ababyeyi bagasubiranamo . Nta muntu ukizera undi, nta muturage wizera Leta (la sûreté).
(3)Kubera ko Agatsiko gasazanye uburambe mu bugizi bwa nabi no kwica inzirakarengane, Abanyarwanda bahisemo gusezera burundu ku bwigenge(liberté), umuturage agakora icyo ategetswe n’ubutegetsi kabone n’iyo yaba asabwa kwikora mu nda!
(4)Kubera kwikubira imitungo yose y’igihugu, Agatsiko kagomba gupfukamirwa, kagasengwa, kagasingizwa, ni ko kahindutse Imana mu Rwanda! Nta wagira icyo atunga (propriété) katamugabiye.
(5) Abanyarwanda basubiye mu BUJA, nta we ukigira uburenganzira : nta wemerewe gutekereza, nta we ushobora kuvuga, habe n’uwihayimana wasezeranye kuvuganira abakene !
(6) Agatsiko kigize indakoreka, karica uwo gashatse, igihe gashakiye, ntihabeho indi nkurikizi. Nta butabera buri mu gihugu, Abenegihugu bahinduwe nk’ibikinisho cyangwa amatungo umushumba abaga igihe ashakiye !
FPR ntikiri ishyaka rya politiki ahubwo ni UMUTWE W’ITERABWOBA : Le but de toute association politique est la conservation des droits naturels et imprescriptibles de l’homme. Ces droits sont la liberté, la propriété, la sûreté, et la résistance à l’oppression. (DDHC 1789).
(7) Imikorere y’umuntu nka Bimenyimana Yohani Damaseni wo mu rwego rw’abepiskopi ba Kiliziya gatolika, wiyemeje ku mugaragaro gufata ibyemezo byuje ubutindi ategetswe n’Agatsiko ka FPR, yongeye kwerekana ko igihugu cyageze i Wandabaga. Niba Musenyeri ari uku abayeho, umuturage usanzwe ntiyishwe burundu ? Kugira ngo u Rwanda ruve ku ngoyi ya kariya Gatsiko kirimbuzi, rukeneye abagabo n’abagore, abasore n’ikumi, Abihayimana n’Abalayiki bashishoza kandi bafite ubushake bwo kwitangira Urwababyaye.
Imana nemera ntiyigeze isaba Benemuntu kuyumvira no kuyikurikira ariABACAKARA !
4. ICYEMEZO
Kwemera kugirwa IKIRAGI ngo nkunde ndamuke, njye ndabona bitanshobokera! Ubwo rero nta kundi byagenda, urubuga leprophete.fr ntiruzafunga, ruzakomeza kuvugira Abanyarwanda. Na none kandi aka karengane ngiriwe ntabwo nakanyweraho amazi ngo ndekere aho. Ubu ngiye kwicara mfate umwanya uhagije wo gutekereza no kuganira n’abandi batihanganira akarengane , kugira ngo turebere hamwe icyo twakora n’inzira twanyuramo ngo dufatanye n’Abanyarwanda b’umutima mwiza basanzwe ku rugerero bahanganye n’igitugu cy’Agatsiko k’Abahezanguni bigaruriye u Rwanda bakaba bararuhinduye nk’indiri y’Abagizibanabi ! Hari ukundi u Rwanda rwayoborwa rukagira Amahoro, Abanyarwanda bagasubiza umutima mu gitereko, bagasubirana ishema ryo kuba abenegihugu bishyira bakizana mu Rwababyaye aho gufatwa nk’abagaragu n’ingaruzwamuheto !
Tubaye benshi tukabyiyemeza, twabigeraho bidatinze: Ukwemera niko gukiza ! Ndaritse abo tubyumva kimwe, muzanyicire ijisho gusa!
Mbaye kandi nshimiye Musenyeri Bimenyimana umugisha ahaye iyi gahunda y’ingirakamaro!
Padiri Thomas Nahimana.

robotstxt: allowed

filter: keep


text:
Abantu benshi bagerageza kubungabunga ubuzima bwabo no kwiyitaho ngo base neza, gusa hari abandi bakora uko bashoboye ngo bazavemo abanyabwenge kabuhariwe. Ubwenge, imitekerereze, kwibuka, kuzirikana no gufata umwanzuro byose ni umusaruro w’ubwonko bukora neza. Menya ingeso 5 zangiza ubwonko bwawe utabizi.
Ubwonko bw’umuntu mukuru bukora neza buba bufite ubushobozi bwo kubika amakuru byibuze agera kuri Gigabytes Miliyoni 2.5, ubwonko bukoresha byibuze 20% by’umwuka wa oxygen umubiri wawe ukenera, ibindi bice bigasigara bisaranganya 80% isigaye.
Ikirenze kuri byo, ubwonko bwongera gukenera 25% bya glucose nk’isoko y’imbaraga umubiri ukenera, bukayikoresha mu bikorwa bitandukanye bikorwa n’uturemangingo tw’ubwonko. Bimwe mu biribwa bikungahaye kuri Glucose harimo; amata, ibijumba, umuceri, isukari, imbuto n’imboga.
Urubuga rwa www.Healthline.com rutangaza ko 70% bw’ubwonko bugizwe n’amatembabuzi
Sobanukirwa ibintu 5 ukora bikangiza ubwonko bwawe;
1. GUPFUKA UMUTWE URYAMYE/ KWIPFUKIRA MU MASHUKA UGAPFUKA UMUTWE
Mu buzima ntakiza nko guhumeka umwuka mwiza, ikizwi nk’umwuka mwiza ni oxygen ariyo iyo uri guhumeka winjiza, ugasohora umwuka wanduye wa carbon dioxide. Umwuka duhumeka unyura mu mazuru no mu kanywa ugakomeza kugeza ugeze mu bihaha.
Mu bihaha niho habera ihinduranya rw’umwuka wa oxygen ukajya gukoreshwa mu bice bitandukanye by’umubiri, carbon dioxide igasohorwa. Nk’uko twabibonye haruguru ubwonko bukoresha 20% bya oxgyene yose umubiri ukenera ibindi bice bigasigara bisaranganya 80%.
Abenshi ninjoro iyo baryamwe usanga biyorosa hose bakipfukirana mbese bagapfuka umwutwe, ibi bigatuma umwuka mwiza bahumeka utabageraho neza ku kigero gihagije, banagerageza guhumeka bagahumeka umwuka basohoye wanduye wa Carbon dioxide.
Uku kubura umwuka wa oxygen uhagije, binaniza umubiri, bikagira ingaruka ku bwonko ku bwo kutabona umwuka wa oxygen ku kigero gishyitse.
Ubushakashatsi bwerekanye ko 23% by’abantu bapfukirana imitwe yabo iyo biyoroshe baryamye ninjoro, bibangiza ubwoko bagatangira kugira ibibazo, birimo kwibagirwa no kutazirikana bizwi nka dementia na altizeimer mu rurimi rw’icyongereza, ibi bikazana ingaruka ikomeye yo kubura umwuka uhagije ku bwonko.
Iyi ngeso yo kwipfukirana mu mashuka n’umutwe, niba wayigiraga tangira wige kubicikaho, byibuze ujye wiyorosa ariko usige akanya, aho umwuka mwiza uri buce winjira uwanduye nawo ubone aho usohokera.
2. KUBA IMBATA YO KUBURA IBITOTSI
Kubura ibitotsi si igitangaza kuko uyu munsi ushobora kubibura ejo ukabibona, ariko hari abantu babura ibitotsi, bya buri gihe ntibabikurikirane ngo bivuze ahubwo bagaterera iyo. Ugomba kumenya ko kubura ibitotsi ari indwara ivurwa igakira. Ku rundi ruhande, bijya biza nk’ikimenyetso cy’ubundi burwayi cyangwa guhangayika.
Ubushakashatsi bugaragaza ko abantu benshi bazahazwa cyane no kubura ibitotsi, bibatera zimwe mu ndwara z’ubwonko (neurological disorder) nko kwibagirwa.
Hagendewe ku mikorere y’ubwonko, iyo uryamye uri kuruhuka ubwonko bwo ntiburuhuka bukomeza akazi kabwo, by’umwihariko muri iki gihe niho ’mechanism’ yo gusohora imyanda ikorwa. Mu rwego rwo gusukura no gushyira ku murongo iby’akazi kose kakozwe ku manywa ni bwo biba biri gukorwa.
Iyo wabuze ibitotsi rero bituma iyi mechanism y’isukurwa idakorwa neza, ubwonko ntibusukurwe uko bikwiye. Uku kudasohoka kw’iyi myanda –ahubwo igakomeza kwitsindagira mu bwonko ni byo bikomeza kwiyongera, umunsi-ku munsi uko ukomeza kubura ibitotsi icyumweru kigashira ikindi kigataha, ibyo ni byo bikomeza kwangiza ubwonko.
Igisubizo kihuse wafata ni uko nibura wajya ugerageza kumara amasaha ari hagati 7-8 usinzire neza nta kintu na kimwe kikurogoye. Mu gihe kubura ibitotsi igihe bikomeje kwanga wagana muganga akagufasha, kuko kubura ibitotsi ahanini bijya bikunda kuza ari nk’ikimenyetso cy’ubundi burwayi.
Muri macye kubura ibitotsi bya hato na hato biri mu byangiza ubwonko bwawe, ni byiza rero kwiga no kugenzura ibitotsi mu rwego rwo gusigasira imikorere y’ubwonko bwawe.
3. KUGIRA UMWUMA / KUTANYWA AMAZI AHAGIJE
Nk’uko twabibonye haruguru ubwonko bugizwe na 70% by’amazi, ngaho tekereza buramutse bugize umwuma, urumva byabyara iki?. Abantu bajya bagira inyota bakumva barashaka amazi, gusa nyamara nk’uko healthline ibigaragaza umuntu ajya kugera mu gihe yumva ko afite inyota ari uko umubiri wo watangiye kugira umwuma ukakaye.
Wibuke neza ko 2/3(66.6%) by’umubiri w’umuntu bigizwe n’amazi. Kubura amazi ahagije mu mubiri, ibi bitera kuribwa umutwe w’uruhande rumwe (migrane) no kugira impatwe bizwi nka ’constipation’.
Umwuma wangiza imyitwarire y’umuntu ndetse bikagera no ku miterere n’imikorere y’ubwonko. Ikindi wamenya ni uko mu gihe kigera ku minota 20 unyoye amazi umubiri uhita usubirana ubuyanja, bigaragara ko aha amazi akonje ari yo meza kuko ni yo ayungururwa neza byihuse ku kigero cya 20% kurusha ay’akazuyaze.
4. CHRONIC STRESS (Umunaniro wa karande)
Umunaniro wa karande urimo ubwoko bugera kuri 2: Acute stress na chronic stress (Stress yoroheje na stress ikabije)
’Acute stress’ ni umunaniro woroheje aho umuntu awugira mu gihe ahuye n’ikibazo kimusaba igisubizo ako kanya, mbese ari mu guhitamo umwanzuro w’ibimubayeho bizwi nka ’Fight and flight response’ bijya gusobanura guhitamo guhagarara ukarwana cyangwa kwiruka ugakizwa n’amaguru ugahunga. Ikaba stress iza umwanya muto ariko igashira, ikaba iza mu gihe runaka.
Ku rundi ruhande, ’Chronic stress’ ni umunaniro cyangwa umuhangayiko umuntu agira by’igihe kirekire, ikaba imwe mu bintu byangiza ubwonko, aho umusemburo witwa cortisol uvuburwa ku bw’uyu muhangayiko ukabije, ugakomeza kuvuburwa umunsi ku munsi, uku kuvuburwa kwa cortisol bigatangira kubyara ingaruka zirimo; gusaza imbura gihe, kubyibuha cyane, kurwara zimwe mu ndwara z’igifu, ivuburwa ry’imisemburo itari ku kigero gikwiye, indwara za cancer, umutima na diabetes.
5. GUHUGISHWA N’AKAZI, N’UMWANYA MUTO UBONETSE UGAKORESHWA NABI
Abantu benshi usanga barahugishijwe n’akazi bakora ku bwo gushaka imibereho, ugasanga n’umwanya muto babonye batamenya uburyo bwiza bwo kuwubyaza umusaruro, binyuze mu kuwukoresha bafasha ubwonko mu kunguka ubumenyi bushya dore ko bibufasha gukora neza, kuruhuka no kurema amarangamutima meza.
Inama zagufasha kurema amarangamutima meza,
i. Gukora imyitozo ngorora mubiri; benshi iyo bumvise imyotozo ngora mubiri bahita bumva kuba umuhanga mu mukino runaka. Oya ntabwo ari byo ahubwo ushobora kubikora binyuze mu gukora imyitozo nk’iyo kwiruka, gusimbuka umugozi cyangwa gukora urugendo n’amaguru byibuze nk’iminota 30 buri munsi.
ii. Kubyina: (Ni umuti ukomeye cyane) Uretseko no kuba kubyina ari umwitozo ngorora mubiri, ni n’isoko y’amarangamutima meza.
iii. Gushushanya: Ibi ku muntu ubishoboye bikangura imikorere y’ubwonko
iv. Gusoma ibitabo: Ibi ni ibintu byiza kurenza uko wabitekereza kuko uretse no gukoresha ubwoko binafasha mu kunguka ubumenyi, urugero wasoma –Bibiliya, amakuru cyangwa n’ibindi bitabo wabona byakunyura
v. Kuganira no kugirana ibiganiro byagutse n’inshuti zawe, ibiganiro byiza kandi byubaka
Source: Inyarwanda.com
[email protected]


text:
Ni bacye mu basore  babasha gushimira ababyeyi babo kubw’uburere babakesha,ndetse rimwe na rimwe bivugwa ko hari abamara kugira aho bagera bakihenura kuri ba nyina nkaho bikujije.Ibyo ntabwo ariko bimeze kuri Safi Madiba uririmba mu itsinda rya Urban Boyz,kuko kuri we ngo nyina ari akabura ntikaboneke.
Safi abinyujije kuri instagram yafashe umwanya we ashimira  nyina wamutwise amezi icyenda maze amwizeza kuzamwubahisha. Niyibikora Safi  abenshi bazi nka Safi Madiba mu magambo ye yagize ati:”She is adorable,thanks Lord to have gifted me with such a beautiful parent in & out all my life!I can’t describe what u mean to me!u taught me how to pray when I wake up and before I sleep!because of u I can read the bible,because of u I know God,because of u I know how to deal with everything in my life through the almighty!U are just a blessing! Know that I will make u proud!I love u!”
Tugenekereje ati” Ni ntagereranywa ,Warakoze mana kuba warangabiye umubyeyi mwiza nk’uyu mu buzima bwa njye!Ntabwo nabasha kuvuga icyo usobanuye kuri njye ,wanyigishije gusenga mbere na nyuma yuko mbutse,kubera wowe mbasha gusoma Bibiliya ,kubera wowe nzi Imana,Mbikesha wowe nzi kubana na buri kimwe cyose mu buzima..[] uri umugisha! umenye ko nzakubahisha !ndagukunda!”
Ayo ni amagambo ya Safi uherutse guterura igikombe cya Guma Guma ari kumwe n’itsinda rya Urban Boyz, aya ni amagambo kandi agora benshi mu rubyiruko rw’iki gihe .
Kuvuga ko azubahisha nyina ni kimwe mu bishimangira ibyo imwe mu nshuti ze iherutse kwerurira YEGOB.RW ko yitegura kurushinga n’umukunzi we Umutesi Parfine urumva ko icyo nyina nawe azambara urugore rw’icyubahiro  nk’abandi babyeyi ,bitandukanye n’uko bigenda kuri bamwe mu bandi bahanzi usanga barabyaye kandi batarushinga,abandi bagashakana ari amaburakindi kuko bababisanze bamaze gukora ibidakorwa.


text:
Riderman yabwiye IGIHE ko album ye nshya yayise ‘Ukuri’ nk’umuyoboro yakoresheje mu kuvuga gihanzi ibibera mu buzima abantu babamo buri munsi. Mu gusobanura impamvu yahisemo kuyita gutya, yagize ati “Ni ibintu bibaho mu buzima bwa buri munsi atari inzozi z’abahagaze.”
Uyu muraperi yavuze ko album yise ‘Ukuri’ yamaze gutunganywa ndetse indirimbo zose zamaze kurangira mu buryo bw’amajwi, muri iki gihe ari kuzisohora mu buryo bw’amashusho kugeza igihe azakorera igitaramo cyo kuyishyira hanze zose zararangiye.
Riderman yashyize hanze amashusho y’indirimbo nshya ‘Wancitse vuba’, yayikoranye na Bruce Melody. Yavuze ko hari izindi nshya azashyira hanze mu minsi ya vuba, byose akabifatanya no kwitegura kuzakora igitaramo gikomeye azamurikiramo album.
Ati “Igitaramo cyo kumurika album kizaba ku itariki ya 25 Ukuboza 2016 kuri Petit Stade. Album yararangiye ubu ndi kugenda ndekura indirimbo nshya na video kugeza igihe album izagira hanze.”
Album ‘Ukuri’ igizwe n’indirimbo 30, ije ikurikira izindi album zikubiyeho indirimbo za Riderman zakunzwe mu myaka yatambutse. Uyu muraperi afite izindi album yasohoye zirimo Rutenderi, Impinduramatwara, Igicaniro, Kwibambura, Igikona na Drame.


text:
Mubahanzi baririmba indirimbo z’Imaan hari injyana abenshi bagitinya cyangwa bumva zitari iza gospel nyabara umuntu akaba yashima ko hari abandin yewe abenshi bakiri batoya bameze nkabatrangiye kuzitabira murabo hakaba harimo umusore uzwi ku izina ry’ubuhanzi Uncle Sam ukora injyana ya Hip Hop. Twaramenyereye aratuganiriza kuri bike mubuzima bwe nibyo amaze gukora yewe nibyo ateganya muminsi iri imbere.
Mumagambo ye akaba yaragize ati : « Ubusanzwe nitwa,UWIRINGIYIMANA Samuel.izina nkunze gukoresha muhanzi akaba ari Samuel Fils cyangwa Uncle Sam, nkaba ndi umuhanzi uririmba indirimbo zihimbaza Imana by’umwihariko nkaba ndi mubari kuza amahinduka muri gospel.kuko nkora injyana ya Hip Hop gospel. Navutse tariki ya 20/06/1986, mvukira mu karere ka Nyarugenge mu mugi wa Kigali, amashuri abanza nayize ku cyigo cyu muryango mutagatifu [Sainte Famille], nyuma yaho naje gukuricyirana amasomo ajyanye no gukora ibikoresho bya eletronic. Mu mwaka wa 2004 muri Kanama, nibwo nacyiriye agakiza, mbatirizwa mw'itorero Inkuru Nziza mu mugi, hanyuma mu mwaka wa 2010 mu kwezi ku ukwakira, byaye ngombwa ko mpindura itorero, ubu nkaba ndi umukristo w’itorero Bethesda Holy Church.
Impano y'ubuhanzi natangiye kuyibonamo mu gihe nari ntangiye inzira y’agakiza, nibwo natangiye kwandika akaririmbo kamwe kamwe, ubu nkaba ngeze mu ndirimbo zisaga mirongo itatu [30], izimaze gukorwa muri studio akaba ari ebyeri gusa. Iya mbere yitwa « IBIGEZWEHO », benshi bakunze kwita « A la mode », iya kabiri yitwa « IBYO NIBYO » zose zikaba ari Hip Hop gospel. Mugusoza iki kiganiro twagiranye gitoya akaba yagize ati : Ndateganya ko mbonye abatera nkunga bamfasha, nko mu mwaka utaha nashyira ku mugaragaro album yanjye ya mbere, kandi icyindi natangariza abakunzi banjye nuko njyiye gutangira gukora injyana nyafrica (Afro beat style), icyindi mbategurira muri uy'umwaka wa 2011, nibwo nzashyira amashusho y’indirimbo « IBYO NIBYO », kumugaragaro, abakunzi banjye bose ndabakunda, so God blees you all,Thanks » Reka tumwifurije iterambere mubuhanzi bwe cyane ko afite byinshi gukora kugira yemeza abantu ko na Hip Hop itari injyana ya Satan havamo n’indirimbo nziza kandi zihimbaza Imana.


text:
Miss Shanitah mu myiteguro yo gutangira umushinga we
Yanditswe na NDAMYIROKOYE FRANÇOIS
Umunyana Shanitah wabaye igisonga cya mbere cya Miss Rwanda 2018 yatangarije Imvaho Nshya ko arimo kwitegura gutangira umushinga we ujyanye no gusobanurira abantu ibijyanye no kutagendana amafaranga bakajya bakoresha uburyo bw’ikoranabuhanga buzwi nka “Cashless economy”.
Avuga ko impamvu yatumye adatangira uwo mushinga kare ari uko yari agishaka abafatanyabikorwa ngo ariko hari abo amaze kubona akaba ari yo mpamvu yiyemeje gutangira.
Ati “Nari nkirimo gushaka abafatanyabikorwa hari abo namaze kubona ndatangira mu minsi ya vuba rwose”.
Yasobanuye ko uburyo bizakorwamo azajya yigisha abantu ajya ahabereye umuganda akajya akora n’ibiganiro bitandukanye ku maradiyo atandukanye ndetse no ku mateleviziyo.
Igihe azaba atacyambaye ikamba ry’igisonga cya mbere avuga ko umushinga we uzakomeza dore ko ari gahunda Leta irimo gushishikariza abantu “Kutagendana amafaranga”.
Kuba yarabaye igisonga cya nyampinga w’u Rwanda, Miss Umunyana avuga ko hari icyo abona byahinduye mu buzima bwe ngo kuko abantu bamumenye ngo kandi no mu buryo bw’amafaranga hari icyo byatangiye kumwinjiriza.
Uyu mwaka uwabaye Nyampinga w’u Rwanda ni Iradukunda Liliane.


text:
Ihame ry’uburinganire n’ubwuzuzanye ni kimwe mu byashyizwemo ingufu mu Rwanda haba mu nzego za Leta ndetse n’ imiryango itari iya Leta .Gusa haracyari abaturage bakibyumva ukundi bamwe bakavuga ko ubwuzuzanye bwo bushoboka ariko uburinganire hagati y’ umugabo n’ umugore byo ngo biragoye kubyumvisha bamwe mu bagabo .
Bamwe mu bagabo bo mu murenge wa Kivuye mu karere ka Burera bavuga ko ijambo uburinganire ryaje guteza intugunda mu muryango kuko usanga hakiri abagore baryitwaza bakigira indakoreka .Umwe muri bo agira ati “Uburinganire ni kimwe mu bigiye gusenya ingo zacu muri iyi minsi .rwose abagore bacu baratunaniye ,baradutesha umutwe ntawe ukimenya akazi ke nk’ umugore kandi ntiwamukoraho kuko bahita bagushyiramo.Ubwo buringanire rero ngirango ahari tugiye kujya tubahunga da !”
Iyi myumvire y’ abagabo bamwe ituma hari n’ abagore batarumva agaciro k’ihame ry’uburinganire n’ ubwuzuzanye badashobora no guharanira uburenganzira bwabo nyamara politiki y’uburingangire n’ ubwuzuzanye yaraje izanye amahirwe angana hagati y’ abagabo n’ abagore .Umwe mu bagore bo mu murenge wa Nyamyumba mu karere ka Rubavu agira ati” hari aho mu ngo bikigoranye ,abagore bagikubitwa ariko bagahitamo kuruca bakarumira ngo batiha rubanda “
Hari n’ abagore bavuga ko nubwo bahawe amahirwe yo kuringanira n’ abagabo bakagira uburenganzira bahabwa n’ amategeko ngo usanga hari abagabo bamwe bahisemo kubaharira inshingano .Umwe muri bo ucuruza mu Mujyi wa Kigali agira ati” abagabo bamwe babifashe nk’agahimano kuko yumva yagutwara uko yishakiye.Urugero nk’ubu ukaba uri gushakisha agafaranga yarangiza inshingano zose z’ urugo akazikwegekaho, ukumva ugiye gusara.”yungamo ati”uzi kubana n’umugabo akaba nta kintu na kimwe yinjiza mu rugo kandi akorera amafaranga?kuko utemeye ngo agupyinagaze agahitamo kuguhima .”
Umuhuzabikorwa w’ Inama y’ Igihugu y’ Abagore Madame Jackline Kamanzi avuga kokuba hari abantu bagifite imyumvire imeze itya bisobanura ko hakiri urugendo mu bukangurambaga .Agasaba abagabo n’ abagore kumva ko politiki y’uburinganire n’ ubwuzuzanye itagamije gusuzugurana no guhimana hagati y’ abagabo n’ abagore ahubwo ari uguha amahirwe abagore angana n’ay’abagabo hagamijwe ko nabo bagir uruhare mu iterambere ry’ igihugu badahejwe.”uburinganire n’ ubwuzuzanye bivuze ko umugore n’ umugabo bafite uburenganzira bungana kandi bose bakagira inshingano zo guteza imbere urugo rwabo .Ibi binajyana no guha umwana w’ umukobwa n’ umuhungu amahirwe angana .”
Jackline Kamanzi akomeza avuga ko kuba abana b’ abakobwa cyangwa abagore bashyirirwaho gahunda zitandukanye zo kubateza imbere ngo bikomoka ku makuba amateka yaragiye abasigaza inyuma ugereranije na bsaza babo .Ati “niyo mpamvu hashyirwaho gahunda zitandukanye zo gushishikariza abagore kwitinyuka no gukora imirimo inyuranye ku bana b’abakobwa ndetse n’ abagore .”Ashishikariza abagabo kugira uruhare mu gushyigikira abagore muri uru rugendo rw’iterambere aho kumva ko ari umwanya wo guhangana hagati yabo n’ abagore babo .
UMUHIRE Valentin


text:
Isomo rya 1: Abanyefezi 2,19-22
Bavandimwe, nuko rero ntimukiri abanyamahanga n’abasuhuke ; ahubwo musangiye ubwenegihugu n’abatagatifujwe, mubarirwa mu muryango w’Imana.
Muri inzu yubatswe mu kibanza cy’intumwa n’abahanuzi, maze Yezu Kristu ubwe akaba ibuye riyishyigikira. Ibimwubatseho byose bizamuka bisobekeranye neza, bigahinduka ingoro ntagatifu ibereye Nyagasani. Namwe kandi ni We mukesha gusobekwa kuri iyo nzu imwubatseho, kugira ngo muhinduke ingoro y’Imana ku bwa Roho Mutagatifu.
Zaburi ya 18 (19), 2-3, 4-5ab
Ijuru ryamamaza ikuzo ry’Imana,
n’ikirere kikagaragaza ibyiza yakoze.
Umunsi ubwira undi munsi inkuru yabyo,
ijoro rikabimenyesha irindi joro.
Nanone, nta nkuru, nta n’amagambo,
kuko ijwi ryabyo ritumvikana!
Ariko ku isi hose urusobe rwabyo rurigaragaza,
n’imvugo yabyo ikagera ku mpera z’isi.
Ivanjili ya Mutagatifu Luka 6,12-19
Muri iyo minsi, Yezu ajya ku musozi gusenga, ijoro arikesha asenga Imana. Bukeye, ahamagara abigishwa be, abatoramo cumi na babiri, abita intumwa. Ni bo b’aba: Simoni yise Petero, na Andereya murumuna we, na Yakobo, na Yohani, na Filipo, na Baritolomayo, na Matayo, na Tomasi, na Yakobo mwene Alufeyi, na Simoni bitaga Murwanashyaka, na Yuda mwene Yakobo, na Yuda Isikariyoti, wa wundi wabaye umugambanyi. Nuko Yezu amanukana na bo, ahagarara ahantu h’igisiza, ari kumwe n’abantu benshi bo mu bigishwa be, n’abandi benshi bari baturutse muri Yudeya yose, n’i Yeruzalemu, no muri Tiri na Sidoni, imigi yo ku nkombe y’inyanja. Bari baje kumwumva no gukizwa indwara bari barwaye. N’abababazwaga na roho mbi, bagakira. Kandi rubanda rwose rwaharaniraga kumukoraho, kuko ububasha bwamuvagamo bwabakizaga bose.


text:
Mu gitondo cyo kuwa 8 Ukwakira 2021,umuryango "Amahoro Human Respect" yatanze inyigisho ku rubyiruko rwo mu murenge wa Mageragere rwiganjemo abakobwa babyariye mu rugo batwaye Inda zitateganyijwe n’abahungu bibana mu nzu zizwi nka Ghetto.
Umuryango "Amahoro Human Respect" wabanje gupimisha uru rubyiruko Covid-19 ndetse hashyirwaho amabwiriza yo kwirinda iki cyorezo mbere y’ayo mahugurwa.
Amahoro Human Respect ni Umuryango utegamiye kuri Leta,washinzwe mu mwaka wa 2014,ushingwa na Kayitare Emmanuel uzwi nka Kayitare Wayitare Dembe agamije kubungabunga uburenganzira bwa muntu n’ubuzima muri Serivisi zitandukanye zigenewe ikiremwamuntu aho kiva kikagera harimo n’ubuvugizi.
Kayitare Wayitare Dembe ari nawe washinze iyi Organization,yahishuye ko Mageragere ikitwa Butamwa ariho yandikiye indirimbo ye ya Mbere yise mujye mukundana Rubyiruko,ndetse yasabye urubyiruko kugira ubuzima bufite intego.
Mu buhamya bwe yavuze ko yavukiye mu buhunzi ndetse ababyeyi be bitaba Imana afite imyaka itandatu gusa,aboneraho kubwira urwo Rubyiruko ko iyo yishora mu biyobyabwenge aba yarapfuye kera cyangwa se akaba ari undi muntu uraho utatanga umusanzu ku gihugu cye.
Kayitare kandi yatanze urugero rw’ukuntu yigeze kunywa Wine,ibirahure bitatu,arasinda cyane bituma mu gitondo abyuka yababaye Cyane..bitewe n’uburyo Wine yamuyoboye kdi ariwe wari ukwiye kuyiyobora bityo kuva icyo gihe bituma afata icyemezo cyo kureka burundu ikinyobwa gisembuye.
Uru rugero Kayitare yarutanze ashaka kumvisha urubyiruko rwari ruraho ko rugomba kumenya kwifatira ibyemezo ndetse no kugira ubuzima bufite intego buzira ibiyobyabwenge n’ivangura iryo ariryo ryose harimo n’irishingiye ku miterere y’umuntu.
Uru rubyiruko rwaganirijwe Kandi mu kuboneza urubyaro,Indwara zandurira mu mibonano mpuzabitsina ndetse n’ibiyobyabwenge.
Uru rubyiruko rwagaragarijwe n’amoko atandukanye y’ibiyobyabwenge n’ingaruka zabyo.
Rwigishijwe kandi amoko y’Indwara zandurira mu mibonano mpuzabitsina,ibimenyetso byazo n’uburyo bazirinda.
Bagaragarijwe kandi n’impamvu Indwara zandurira mu mibonano mpuzabitsina ari ikibazo cyane mu Rubyiruko no Muryango Nyarwanda muri rusange.
Umuyobozi w’umurenge wa Mageragere Hategekimana Silas,mu ijambo rye yashimiye AMAHORO HUMAN RESPECT by’umwihariko uwashinze uyu Muryango ndetse abashimira n’igikorwa bakoreye abaturage batishoboye bo mu murenge ayobora wa Mageragere bakabarihira Mutuelle de Sante.
Nawe akaba yasabye urubyiruko kwirinda ibiyobyabwenge,inda zitateganyijwe no kwirinda indwara zandurira mu mibonano mpuzabitsina.
Yabasabye kurangwa n’ikinyabupfura,asoza, yongeye gushimira AMAHORO HUMAN RESPECT,ku nyigisho bageneye urubyiruko rwo mu murenge wa Mageragere.
Nyuma y’inyigisho,urubyiruko rwiganjemo ababyariye mu rugo bagenewe ibiribwa birimo amavuta yo guteka,umuceri,kawunga,ibishyimbo n’isukari.
Kayitare Wayitare Dembe washinze umuryango "Amahoro Human Respect" na Gitifu wa Mageragere
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Mu myaka umunani yatambutse Gatsinzi Emery (Riderman) na Mukasine Asnah bahoranaga ibineza neza ku maso, babagaho mu munezero ku bwo kugendera mu munyenga w’urukundo no guteteshanya.
Ubumwe n’urukundo rwabo, byamamaye mu itangazamakuru ryo mu Rwanda, ariko kugeza ubu ibyari uburyohe bw’urukundo byamaze guhinduka umuravumba kuri Mukasine Asnah.
Akaryoshye ntigahora mu itama! Mu myaka umunani ishize byari uburyohe buvanzemo urwunyunyu rw’urukundo Riderman yahoraga aminjira muri Mukasine Asnah, Isi babanagamo yatembaga amata n’ubuki, babibaga imbuto zisarurwaho umunezero gusa, babwiranaga amagambo aryohereye kurusha ubuki ariko ku bw’amahari bagiranye ubu babwirana amagambo akeba ku rurimi.
Asnah si mushya mu rukundo n’abahanzi
Mbere gato yo kumenyana na Riderman, Asnah yari asanzwe akundana n’undi muhanzi wari ukunzwe icyo gihe. Mukasine Asnah ni muto mu myaka akaba mukuru mu rukundo n’ibyamamare.
Yakundanye na Riderman abenze umuhanzi witwa Nazil wo mu itsinda rya Family Squad ryaciye ibintu mu myaka ya 2005-2008.
Icyatumye Asnah yemera gusiga Nazil agakunda Igisumizi Riderman ntabwo yigeze imenyekana icyo gihe ndetse mu itangazamakuru bamubazaga ku by’urukundo rwe rushya na we akirinda kugaruka mu mateka.
Asnah yabanje kuba umutoza w’ababyinnyi ba Riderman
Ubwo Riderman yari mu myiteguro yo gushyira hanze album ya mbere yise ‘Rutenderi’, abamufashaga kuyitegura bamushakiye ababyinnyi gusa biba ingorabahizi kubona umutoza wabo.
Muyoboke Alex wafashaga Riderman gutegura icyo gitaramo yaje kwisunga Queen Ally(nyirasenge w’uyu muhanzi) bashakisha umutoza w’ababyinnyi.
Mu buhamya Muyoboke Alex yahaye IGIHE, yasobanuye ko mu gushakisha umutoza w’ababyinnyi ngo nibwo babonye Asnah[wari uzi kubyina icyo gihe] bityo ahabwa akazi ko gutoza abana babyiniye Riderman muri icyo gitaramo.
Yagize ati “Hari mu mpera za 2008 ndabyibuka, nari mfatanyije na Queen Ally uriya nyirasenge wa Emery, ariko twageze igihe tubura umutoza w’ababyinnyi […] mu gushakisha nibwo twaguye kuri Asnah dusanga ni umuhanga cyane mu kubyina bityo tumuha akazi”
Nyirasenge wa Riderman yabaye umuranga atabizi
Queen Ally na Muyoboke bafashaga Riderman gutegura igitaramo cyo kumurika ‘Rutenderi’ bashimye mu buryo bukomeye ubwitange Asnah yagaragaje mu gutoza ababyinnyi ndetse ngo yanatanze umusanzu n’umuganda ukomeye mu kunoza imirimo ya nyuma y’iki gitaramo.
Imigirire n’imico yaranze Asnah mu gihe bamaranye na we banoza bwa nyuma igitaramo cya Riderman byatumye bamushima cyane ndetse na we agenda arushaho kubiyumvamo gusa ijisho yahise arihanga Riderman inkweto iba ibonye iyayo.
Nyirasenge wa Riderman ari mu bo mu muryango we bishimiye bwa mbere Asnah ataranamenya niba aba bombi barashimanye.
Riderman na Asnah mu rukundo
Bidatinze, uko bagendaga bagaragara hirya no hino bari kumwe, yaba mu bitaramo, aho basohokera n’ahandi, bakomeje kwibazwaho byinshi. Igitutu cy’abanyamakuru n’abafana cyaje gutuma berura bavuga ko bakundana.
Ku munota wa nyuma, Queen Ally (nyirasenge wa Riderman) yatunguwe no kubona mu itangazamakuru hasohotse inkuru ivuga ko ‘Riderman na Asnah bari mu rukundo rutari urw’agahararo’.
Kuva mu Gushyingo 2008 Riderman na Asnah ntibarekuranaga, bagendaga bafatanye agatoki ku kandi. Iyo umwe yaryaga mugenzi we yarahagaga, iyo umwe yasonzaga undi nawe byabaga uko…Bakundanye mu byiza no mu bibi kugeza ubwo nyuma y’imyaka umunani umusore yabivuyemo.
Uburyohe bw’urukundo kuri Riderman, umuravumba ku musore Asnah yabenze
Riderman na Asnah bamaze kwerura mu itangazamakuru ko bakundana, ntiwashoboraga kubona umwe ari wenyine. Mu bitaramo uyu muhanzi yitabiraga, mu nshuti ze, mu miryango…hose babaga bafatanye agatoki ku kandi.
Amafoto yabo n’inkuru zabo byacicikanaga ubutitsa mu itangazamakuru bigashengura Nazil wo muri Family Squad wahoze akundana na Asnah.
Uko iminsi yashiraga indi ikaza, niko Riderman yiyongeraga ibiro kubera umunezero no guteteshwa na Mukasine Asnah. Ku rundi ruhande, Nazil we yagendanaga intimba y’umukobwa bahoze bakundana.
Nyuma yo gutandukana na Asnah, Nazil yacishagamo akandika kuri Facebook amagambo yahishuraga ko aho ‘Asnah yanyuze yigendera hasigaye igikomere kinini’.
Batangiye umukino w’amacenga muri 2012
Kuwa Gatanu tariki 27 Nyakanga 2012, Riderman yerekeje muri Leta Zunze Ubumwe z’Amerika agiye mu nama nyunguranabitekerezo yitwa “Hip Hop and Physic Engagement”,yahuje abahanzi bo mu njyana ya Hip Hop bo hirya no hino ku Isi .
Uyu muhanzi yagiye yari mu bahanzi 20 baturutse muri Afurika yo munsi y’ubutayu bwa Sahara, amarayo ibyumweru bitatu.
Yagarutse muri Kanama 2012, ageze i Kanombe yakiriwe n’imbaga y’abantu bari biganjemo abafana be ‘Ibisumizi’, umuryango we ndetse n’inshuti.
Mu bari baje kwakira Riderman hari abamuzaniye impano zitandukanye, icyo gihe Asnah yari yariraye ku ibaba kuko yageze ku kibuga mbere y’abandi kubera urukumbuzi yari afitiye umusore bakundanaga.
Icyatunguranye, umukobwa witwa Nadia Farid Ishmael yari mu baje kwakira ‘Igisumizi’. Uyu na we yari afitiye urukumbuzi umukunzi we[Riderman] gusa Asnah yari mu icuraburindi kuko ntiyari azi ikipe iri gukina n’indi.
Uwo munsi Nadia Farid Ishmael yari kumwe na M Izzo[wahoze ari inshuti ya hafi ya Riderman]. Asnah ku giti cye ntiyitaye kuri uyu mukobwa ahubwo ngo yacishagamo akabwira M Izzo ko aberanye na Nadia’. Hano yari ataramenya uko umukino uhagaze.
Inshuti ya hafi ya Riderman, yahamirije IGIHE ko uyu muraperi yatangiye kunga ubumwe na Agasaro Nadia mu mwaka wa 2012. Asnah we yabonaga uyu mukobwa ‘ari ivu rihoze atazi ko rizotsa inzu’.
Ni nde weretse Riderman ikizungerezi cyabaye kidobya?
Mu mwaka wa 2012, Nadia Farid Ishmael yigaga mu mashuri yisumbuye i Rubavu. We n’umuryango we bari bagituye i Musanze ari naho yamenyaniye na M Izzo[wari inshuti magara ya Riderman].
Ubumwe bwa M Izzo na Nadia bwagiye bukura kugeza ubwo bimutse bakaza gutura i Kigali. Bageze mu murwa wa Kigali, Nadia Agasaro yatangiye gusurana na M Izzo.
Inshuti nziza igusiga indi! Ni byo M Izzo yakoze ahuza Agasaro Nadia na Riderman.
M Izzo ati “Ndabyibuka hari mu mwaka w’2012, icyo gihe nari nsanzwe nziranye na Nadia kuko niganye na basaza be mu Ruhengeri. Ni njye wamuhuje na Emery, yadusanze ku Bisumizi muri Studio ndi kumwe n’umusaza[Riderman], bamenyana ubwo”
Nadia amaze gutaha, Riderman ngo yasigaye abwira M Izzo ko yabengutse uwo mukobwa wari wabasuye, undi abifata nk’ibisanzwe kuko yari azi ko Asnah bakundana urukomeye nk’inyundo.
Kuva ubwo Riderman yatangiye kureshya Nadia, Asnah ajya inyuma y’ikoti buhoro buhoro.
Ni gute Agasaro Nadia yibye Asnah umugono?
Uko iminsi yagiye ishira indi igataha, Nadia Farid Ishmael na we yarushagaho kwiyumva muri Riderman ndetse akamuhata urukundo mu buryo bukomeye.
Muri 2013, uyu muraperi amaze gutwara PGGSS 3 nibwo ibye na Nadia abantu batangiye kubinuganuga ndetse bijya mu itangazamakuru gusa Riderman yabizinzitse rugikubita avuga ko ari ibinyoma.
Ntawe utwika inzu ngo ahishe umwotsi! Umwaka wa 2014, ibya Riderman na Nadia byarakomeye kurushaho, ibinyamakuru bitangira kubakeka amababa, ibizi gucukumbura birandika gusa ‘uburemere bw’urukundo rwari ruzwi kuri Asnah na Riderman rukabiganza bigafatwa nk’impuha’.
Umwe mu batangabuhamya bazi mu mizi iby’uru rukundo, yabwiye IGIHE ko Nadia yashyize ingufu cyane muri Riderman amuhata urukundo. Mu gihe ku rundi ruhande umwiryane wari watangiye kuvuka hagati ye na Asnah.
Ahagana mu mpera za 2014 ngo Asnah yatangiye gushyira igitutu ku musore amubwira ko bagomba kurushinga undi akabyima amatwi akikomereza imishinga ye y’umuziki no kwita kuri Nadia we.
Mu ntangiriro za 2015, Nadia Agasaro yasamye inda ya Riderman ihita ihinduka ipfundo ryababoshye bombi umusore abura amahitamo yiyemeza kumurongora.
Abazi iby’urukundo rwa Riderman na Asnah bavuga ko uyu mukobwa na we iyo aba inyaryenge agasama byari kumubera umuyoboro umuganisha ku bukwe ariko ubu amazi yarenze inkombe.
Riderman na Asnah mu mukino w’injwangwe n’imbeba
Ibi byose byabaga hagati yabo, itangazamakuru ryarabimenyaga ryabibabaza bakitarutsa bavuga ko ‘ari ibinyoma no gushaka kwitambika mu rukundo rwabo’.
Nubwo babihakanaga ndetse bakikoma umunyamakuru wese wabikomozagaho, bo bari bazi ukuri.
Bakomeje gucengana no kubeshyanya mu itangazamakuru ko bakundana ariko nyamara muri 2014 urukundo rwari rwamaze kuyoyoka. Umusore yari abizi neza ko afite undi mukobwa gusa amakuru dufite ahamya ko Asnah atigeze amenya ibya Nadia kugeza ubwo yabonye impapuro z’ubukwe bwe na Riderman.
Amakuru yose yavugaga ko Riderman akundana n’undi mukobwa, Asnah yayafataga nk’ibinyoma nyamara ubu ‘ntanabasha kubona ibisobanuro bya gapapu yamukorewe’.
Kuva mu ntangiriro za 2015, Riderman ngo yabwiraga inshuti ze ko yifuza kubyara bitarenze umwaka wa 2015 none koko harabura amezi make akabona imfura ye.
Riderman yabenze Asnah amuziza idini? Cyangwa ni manyinya?
Byacicikanye cyane mu itangazamakuru ko Riderman na Asnah bakundana urudashoboka kubera idini rya Islam uyu mukobwa abarizwamo.
Riderman we yabiteraga utwatsi akavuga ko uko byagenda kose ‘agomba kuzarongora Asnah’. Gusa byarangiye ukuri kugaragaye.
Mu buhamya IGIHE yahawe n’inshuti za hafi za Riderman buvuga ko umuryango wa gikristu w’uyu musore ngo ntiwigeze wishimira na gatoya kumva ko umwana wabo azahindura idini akaba umuyisilamu kugira ngo abashe kurushinga. Umuryango w’umukobwa na wo ukaba wari waratsimbaye wanga ko umwana wabo yazahindura idini.
Iby’idini no kuba imiryango itarabivugagaho rumwe bo babirenzaga amaso bagakomeza gukundana.
Havuzwe inkuru zabaye nshya mu matwi ya benshi ko Riderman yabenze Asnah amujijije kuba asigaye ari inshuti magara na manyinya, agakunda ibirori no gusohoka kwa hato na hato ndetse ugasanga bakunda kubipfa.
Niho benshi bahamya ko Riderman yakuye indirimbo ivuga ngo ‘‘yahinduye umuvuno ntagikunda inkundarubyino’ n’andi magambo ahishemo ubutumwa benshi bemeza ko ari Asnah yavugaga.
Umurwayi wabo yahuhuwe no guterana ibipfunsi
Gushwana kwabo mu buryo budasubirwaho kwabaye mu ntangiriro za 2015 ubwo bari batangiye gufatana mu mashati ku mpamvu zidasobanutse.
Mu buhamya twahawe n’undi muntu wa hafi na Riderman, yemeza ko muri Gashyantare 2015 ngo Asnah yagiye kwa Riderman atamuteguje ageze mu rugo asanga undi yifungiranye. Ngo yagerageje gukomanga undi yanga gufungura, umukobwa na we yanga gutaha.
Aho umusore yasohokeye bateranye amagambo kugeza ubwo bafatanye mu mashati ari nako baterana ibipfunsi, inzego zishinzwe umutekano zirahagoboka.
“Hari n’indi nshuro Riderman yatonganye na Asnah, bari bahuriye mu kabari ka Kaizen umunsi Safi yari yakoze Graduation. Rider yasanze Asnah mu kabari ari kumwe na Kid Gaju biramubabaza cyane nabwo bashaka kurwana”
Iryinyo Asnah yarigeretse ku rindi, Agasaro Nadia aricinya icyara
Nyuma y’iminsi mike ishize Riderman yeruye ko urukundo rwe na Mukasine Asnah rwageze ku iherezo, uyu mukobwa yashyize hanze ibaruwa ikubiyemo ibyiyumvo bye byiganjemo agahinda no kugaragaza ko atarabasha kwakira ko yatandukanye n’uyu muraperi.
Asnah avuga ko ikimuremereye kugeza ubu ‘ari agahinda kamushegesha yasigiwe na Gatsinzi Emery wafashe umwanzuro wo kuva mu rukundo agakundana n’undi mukobwa atamuteguje’.
Nubwo Asnah afite agahinda kanamukomereye cyane kukigobotora, mugenzi we Miss Mount Kenya Nadia Farid Ishmael ari mu byishimo bikomeye ko agiye kwambikana impeta n’Igisumizi.
Gusa, Asnah ahamya ko igihe kizagera akabisohokamo yemye akikomereza ubuzima bwe nta nkomanga afite ku mutima.
Gusaba no gukwa Miss Nadia Farid Ishmael bizaba ku itariki ya 24 Nyakanga 2015 naho kwambikana impeta bibe tariki ya 16 Kanama 2015.


text:
Ese tubanye dute na Yesu?
Yanditswe na: Ubwanditsi
2019-10-31 08:23:37
Muri iyi minsi abantu bitirirwa Kristo Yesu nyamara wareba uko babaho n’imirimo bakora, ugasanga bigaragaza ko hari undi yesu biyimikiye utari Kristo. Byaba bibabaje kubona abantu bihitiramo yesu bakamukurikira birengagije Yesu Kristo muri macye ni ugukizwa kandi bigirira ingaruka mbi ubikoze.
Biteye ikibazo kwiyumvisha ko umuntu ashaka gukurikira Yesu nyamara agakora ibyaha uko yishakira. Muri rusange buri wese aracumura akarenga ku mategeko y’Imana ariko umukristo nyakuri abikora bimugwiririye atabiteguye kandi akimara gucumura ahita yumva abuze amahoro akihana Imana ikamubabarira. Ikibabaje ni abantu bafata impande zombi agashaka gukurikira Yesu abivanze no gushayisha mu byaha.
Yesu yaravuze ati: “nanjye singuciraho iteka, genda ntukongere gukora icyaha” Yohana 8:11. Imana yaduhaye ubwisanzure bwo guhitamo icyo dukora. Ariko Imana izi buri kantu kose ku buzima bwacu yewe na mbere y’uko tuvuka. Yaduhaye ubushobozi bwo kwifatira ibyemezo ari nayo mpamvu twahawe Bibiliya kugirango ituyobore kugirango tubashe kubaho uko Imana ishaka.
Bibiliya ivuga yeruye uburyo umukristo cyangwa se uwakurikiye Kristo akwiye kubaho n’uko akwiriye gukora. Ibi byose tubifashwamo n’umwuka wera utwemeza.ikibazo kivuka mu gihe dutekereza ko tugomba gukora ibyo twishakiye twitwaje ko twacunguwe.
Mbese mu byo tuvuga, byose duhesha Yesu icyubahiro?
Imana itwereka uko dukwiye kugenzura ibyo tuvuga kugirango tubashe gutunga imitima itaducira urubanza. “Ariko none mwiyambure ibi byose: umujinya n’uburakari n’igomwa no gutukana, kandi ntihakagire amagambo ateye isoni aturuka mu kanwa kanyu” Abakolosayi 3:8
Ijambo ry’Imana rihora ridukangurira kugenzura ururimi rwacu kugirango turusheho kugaragara nk’inyangamugayo mu maso y’Imana. “Ijambo ryose riteye isoni ntirigaturuke mu kanwa kanyu ahubwo uko mubonye uburyo mujye muvuga iryiza ryose ryo gukomeza abandi, kugirango riheshe uryumvise wese umugisha. (Abefeso 4:29)
Yesu ahamagara abantu arababwira ati: “nimwumve musobanukirwe . ikijya mu kanwa si cyo gihumanya umuntu, ahubwo ikiva mu kanwa nicyo kimuhumanya” Matayo 15:10:11. Aha yesu yashakaga kwereka abantu ko umuntu akwiye gusohora ijambo yabanje kuritekerezaho neza akamenya niba nta ngaruka mbi rishobora kugira ku baryumvise.
Buri kintu cyose dukora cyangwa tuvuga tujye tugikorera kuramya Imana. Ariko iyo duhisemo kwihimbaza ubwacu aho guhimbaza Imana kiba ari ikibazo giteye inkeke.
Mu by’ukuri twese dukora ibyaha ariko dukwiye kwiha intego yo guharanira kugendera kure y’icyaha kandi tuzayigeraho.
Ntitukabe Abakristo bakunze isi n’ijuru icyarimwe kuko byangiza umubano wacu na Yesu Krito, kandi mureke imirimo ndetse n’amagambo yacu bibe ibyo guhesha Imana icyubahiro.
Source: www.christiantoday.com
Vestine agakiza.org


text:
Inyigisho yo ku wa 4 w’icyumweru cya 31 gisanzwe, C, 2013
Ku ya 07 Ugushyingo 2013 – Yateguwe na Padiri Alexandre UWIZEYE
« Erega sinazanywe no guhamagara intungane, ahubwo nazanywe n’abanyabyaha kugira ngo bisubireho » (Lk 5, 32)
Aya magambo ya Yezu yabanje kungora kuyumva. Yezu yayabwiye Abafarizayi n’Abigishamategeko bijujutiraga abigishwa be kubera ko basangiraga n’abasoresha n’abanyabyaha. Ese Yezu yaba avangura ? Yaba se yita kuri bamwe (abanyabyaha), abandi (intungane) akabihorera ntabiteho ?
Nyuma naje gusobanukirwa. Yezu ntavangura. None se twese ntituri abanyabyaha hari intungane iturimo ? Umuntu rero niwe wivangura igihe yigize intungane, akumva adakeneye umukiro Umukiza Yezu atuzaniye.
Imigani ibiri dusanga mu Ivanjili y’uyu munsi ndetse n’ukurikiyeho w’ « Umwana w’ikirara », yerekana urukundo rutageranywa Imana ikunda abantu bose ndetse n’abanyabyaha twakwita ba ruharwa n’abayiteye umugongo mu myemerere. Abo bose banenwa, basuzugurwa, Imana yo ikomeza kubakunda, kubashakisha no kubakirana impuhwe.
Imyifatire ya Yezu, Aabafarizayi n’Abanditsi bayibonamo ikibazo gikomeye : kuki Yezu yakira abanyabyaha n’abasoresha agasangira nabo kandi bibujijwe ? Abafarizayi n’abannditsi ku mategeko bakibagirwa impuhwe z’Imana n’urukundo rwayo rutagereranywa kandi rutagira umupaka. Imana ikunda abantu bose, kandi bose ibashakira ikiza. Ivubira imvura abatunganye n’abadatunganye.
Kuki gusangira n’abasoresha byarimo ikibazo ? Abasoresha bakoreraga ingoma y’igitugu y’Abanyaroma. Kubera ko amafaranga ajyana n’ibishuko byinshi, basahuraga umutungo wa rubanda, bagakira atari ukubera umushahara wa buri kwezi ahubwo kubera ibyo bibaga. Kubera izo mpamvu zombi bari banzwe bitavugwa.
Abanyabyaha, iri jambo ryavugaga abitandukanyije n’Imana babizi kandi babishaka rwose. Ibi byajyanaga n’imyifatire idahwitse mu mibanire yabo n’abandi. Akenshi iyo Imana tuyishyize ku ruhande n’umuntu turamwibagirwa. Muri iki cyiciro harimo abasambanyi, abicanyi, abarenganya abandi…
Umugani w’intama yazimiye n’umugani w’igiceri cyatakaye ihuriye ku nsanganyamatsiko ebyiri : icyabuze bashaka kikaboneka n’ibyishimo.
Umugani wa mbere utubwira ubuzima bwo mu giturage aho intama igira itya ikazimira. Umushumba nta kindi akora uretse kujya kuyishaka kugeza igihe ayiboneye. Nk’uko yari ahangayitse yayibuze, iyo ayibonye asagwa n’ibyishimo. Ibyo byishimo ntabyihererana ; ahamagara abaturanyi n’inshuti ngo bishimane. Inyigishyo nyobakamana irimo ni uko ihinduka ry’umanyabyaha umwe ritera ibyishimo mu ijuru kurusha abantu mirongo icyenda n’icyenda badakeneye kwisubiraho.
Ni ikigereranyo kuko abadakeneye kwisubiraho bataba kuri iyi si, baba mu ijuru. Twese turi abanyabyaha. Uvuga ko nta cyaha agira, aba ari umubeshyi. Ni nk’uwavuga ngo anyura mu mukungugu ntihagire na gake kamufataho. None se buri munsi ntitwisukura, nyamara iyo turebye ku mubiri nta mwanda tubona.
Umugani w’igiceri cyatakaaye usa n’uw’intama yazimiye kandi n’inyigisho ni zimwe. Igiceri wari umushahara w’umubyizi.
Iriya ntama yatakaye cyangwa se kiriya giceri twabigereranya n’umunyabyaha witandukanyije n’Imana. Icyo Imana ishaka si uko apfa, ahubwo ni uko ahinduka
Uguhinduka k’umunyabyaha ntigushoboka igihe Imana itagiye kumushaka, itabigizemo uruhare. Iyi migani irerekana agaciro buri muntu afite mu maso y’Imana. Imana ishaka rwose ko abanyabyaha bisubiraho kandi birayishimisha. Natwe dukwiye kwishimira ko abanyabyaha bahinduka.
Twemere ko Imana idushaka, tuyikundire tukagaruka mu nzira nziza. Dusogongere ku byishimo byo kubana nayo kandi tubisangire n’abandi.
Dusabirane kugira ubutwari nk’ubw’uriya mushumba cyangwa se uriya mugore. Hari ubwo ducika intege, tukavuga ngo turananiwe, mbese igikorwa cyiza ntitukigeze ku musozo.
Nyagasani Yezu nabane namwe.
Padiri Alexandre UWIZEYE


text:
by http://urukundo.info
Mutuyimana Ashraf w’imyaka 32, avuga ko yari amaze igihe cy’umwaka umwe akundanira kuri telefoni n’umuntu atazi wamubwiraga ko yitwa Chantal ariko akaza gutungurwa nyuma asanze ari umuhungu mugenzi we.
Yagize ati “ Njye ubwa mbere nabonye anyoherereza ubutumwa ambwira ko ankunda kandi yifuza ko twazabonana igihe azaba yaje i Kigali kuko aba Kampala muri Uganda. Yambwiye ko ankunda ku buryo byatumye ntita no kumenya niba ari umuhungu cyangwa umukobwa kuko numvaga nta musore mugenzi wanjye wambwira ko ankunda”.
Mutuyimana avuga ko yahise nawe atangira kumwumvisha ko amukunda bitewe n’ifoto yabonaga yari yarashyizeho nk’ikirango (Profile) kuri Whatsapp.
Yagize ati “ Natangiye gutereta ku buryo nashyiraga muri telefoni yanjye ama-inite buri mwanya nohereza ubutumwa musaba ko yaza tukabonana kandi nifuza kumubona, nkamwumvisha ko nifuza ko twazanabana ”.
Avuga ko kugirango amenye ko uwo yateretaga ari umuhungu mugenzi we byasabye igihe kirekire.
Yagize ati “ Mbere y’uko tujya kubonana yarabanje ansaba ko twaza kugirana ikiganiro cy’iminota 45 mu gicuku ambwira ko aribwo twaza kuganira neza ndabyemera. Nibwo naje gutungurwa no kumva ari kwibanda ku kibazo cyo kumbaza niba mu buzima bwanjye nari nakundana n’umuhungu mugenzi wanjye cyangwa se ko nshobora kubikora”.
Mutuyimana avuga ko yaje kugira amatsiko ndetse anamwemerera ko ibyo yamubajije bishoboka cyane, ko icyangombwa ari urukundo nawe aboneraho kumubaza impamvu yakomeje kwibanda kuri icyo kibazo aba ari bwo uwo muhungu amwerurira amubwira ko nawe ari umuhungu.
Mutuyimana avuga ko atigeze yihangana, ko yahise abwira uwo muhungu wiyitaga Chantal ko adashobora gukundana n’umuhungu mugenzi ahita anamusaba kumwibagirwa mu buzima bwe.
Arangiza agira inama bagenzi be ko atari byiza gukundana n’umuntu muhuriye kuri telephone mu gihe mutarabonana imbona nkubone.


text:
Kubabara mu gihe cy’imihango ni ububabare bwo munda umukobwa cyangwa umugore agira igihe agiye kujya cyangwa ari mu mihango. Ababugira ni hafi 40%, muri bo70% ni abakobwa bakiri bato (Adolescentes).
Kenshi kubabara mu mihango bikunda kugendana n’imihango itinda guhagarara. Ubusanzwe imihango imara iminsi 3-5 iyo irengeje iyo minsi iba itinze.
Usibye kubabara mu nda hafi y’umukondo ndetse bikanatera no kumva umugongo wacitse, hari ubwo bigendana n’ibindi bimenyetso birimo kugira isesemi, kuruka, kubabara umutwe, guhitwa n’ibindi.
Igitera Kubabara mu gihe cy’imihango
kubabara mu gihe cy’imihango bishobora guterwa n’imisemburo itameze neza mu mubiri cyangwa se ikibazo cy’imiterere yo mu nda cyangwa se indwara nk’ibibyimba byo mu nda.
Kubabara mu gihe cy’imihango bikunda kugaragara kandi ku bakobwa bakorewe ihohoterwa bakiri bato (viol s8xuel).
Imiti yagufasha
Umwe muri iyi miti igabanya ububabare (pain killer) yagufasha:
Ibuprofen
Diclofenac, icyo wakora
Kujya kwa muganga iyo bikomeje kugira ngo barebe niba nta ndwara yaba ibiri inyuma.
Hari ubushakashatsi bwerekanye ko kurya ibiryo byiganjemo imboga nyinshi n’amafi bishobora kugabanya ububabare mu gihe cy’imihango.
Video Abakobwa Beza
Kubabara mu gihe cy’imihango
Kubabara mu gihe cy’imihango ni ububabare bwo munda umukobwa cyangwa umugore agira igihe agiye kujya cyangwa ari mu mihango. Ababugira ni hafi 40%, muri bo70% ni abakobwa bakiri bato (Adolescentes).
Labels: abagore


text: Imbere Imbere Rusange Highpark Suites Uturere dusanzwe dushakisha uburyo bwo guhuza imijyi ya Gen-Y imibereho hamwe nicyatsi kibisi, ubucuruzi, imyidagaduro nabaturage. Kuva kuri wob-ibintu bya lobbi kugeza ibibuga byikirere byubatswe, inzu zikoreramo, hamwe nibyumba byinama bishimishije aho uturere twiza twagenewe abaturage kugirango bakoreshe kwagura amazu yabo. MIL Design yatewe inkunga no gutura hanze mu nzu idafite aho ihuriye, guhinduka, ibihe byo kuganira, hamwe na palette y'amabara yo mumijyi hamwe nimiterere, MIL Design yasunitse imipaka kugirango ishyireho umuryango wihariye, urambye, kandi wuzuye aho buri mwanya ufite abahatuye nibidukikije bishyuha.


text:
Muhanga: Bihaye intego yo kwigisha abaturage korora inkoko za kijyambere
Yanditswe na MUHIZI ELISÉE
Abakozi bakorera kampani ikora ubworozi bw’inkoko ikorera mu Rubirizi mu Mujyi wa Kigali babwiye abagize inzego zitandukanye z’ubuyobozi zifite aho zihurura n’ubworozi ko bafite intego yo kwigisha abaturage korora inkoko za kijyambere.
Muri ibi biganiro byahuje inzego zitandukanye, Niyonshuti Emmanuel, umukozi ushinzwe ibikorwa by’ubucuruzi muri Kampani yitwa Uzima Chicken avuga ko intego nyamukuru bafite ari guteza imbere ubworozi bw’inkoko bwa kijyambere mu rwego rwo kurwanya imirire mibi mu baturage no kubatoza kwihangira imirimo.
Yavuze ko kugeza ubu hari abaturage 80 ku rwego rw’igihugu bamaze korozwa inkoko ibihumbi 100 birenga mu gihe cy’umwaka umwe.
Ati: “Intego dufite ni ukwigisha abaturage korora bya kijyambere bagurisha inyama n’amagi by’inkoko, ku buryo imibare y’abagomba korora izamuka ikava ku ijanisha rya 20 ikagera kuri 60% kandi turasanga abaturage batangiye guhindura imyumvire bava mu bworozi gakondo kandi bafite ubushake.’’
Murego Géorge ushinzwe kwegereza abaturage ubworozi bw’inkoko za kijyambere mu Ntara y’Amajyepfo, avuga ko inkoko ibihumbi 40 ari zo bamaze guha abaturage bo mu turere 7 two muri iyi ntara.
Akavuga ko izo nkoko zimaze guhabwa abaturage 32 gusa umubare avuga ko ukiri muke ugureranyije n’abagombye kuba bazifite, gusa yavuze ko bafite ikizere ko uko iminsi ihita indi igataha uyu mubare uzarushaho kwiyongera.
Yagize ati: “Hari inyungu nyinshi abamaze korora bamaze gukura muri ubu bworozi kuko igiciro k’inkoko imwe kiri hagati y’ibihumbi 4 na 5000 by’amafaranga y’u Rwanda kandi ayo mafaranga nta bwo ari make ku muturage’’
Umukozi ushinzwe ubworozi mu Karere ka Muhanga Munyezamu Gadi avuga ko bagifite imbogamizi zo gusobanurira aborozi kuva mu bworozi bwa gakondo kuko umubare w’abafite inkoko zidatanga umusaruro ari wo munini kugeza ubu.
Ubuyobozi bw’Akarere ka Muhanga bwerekana ko muri aka Karere habarizwa inkoko ibihumbi 57, muri izo inkoko, iza kijyambere zikaba ari ibihumbi 13, imirenge ya Cyeza, Kabacuzi, Nyamabuye, Nyarusange, Mushishiro na Muhanga ikaba ari yo iza ku isonga mu bworozi bw’inkoko.


text:
Gusura uru rubuga ni ubuntu ku bafatabuguzi ba MTN. Niba ukoresha Airtel cyangwa TIGO, ushobora kurusura ku buntu, unyuze kuri freebasics.com
Inkuru Nshya
UBUZIMA BUFITE INTEGO
BYANDITSWENA RAHMAT UMUHOZA
Hari abantu bahura n’imbogamizi bigatuma bananirwa kugira intego ihamye y’ubuzima. Iyi nkuru ni ikimenyetso cy’uko umuntu abasha kurenga imbogamizi agatangira ubuzima bufite intego. Uyu ni Umutesi* w’imyaka cumi n'itandatu (16), aratubwira uko nyuma yo kuva mu ishuri yisanze mu buzima bwo mu muhanda ariko nyuma aza kurisubiramo, atangira urugendo rwo kugera ku nzozi ze zo kuzaba umuganga.
Soma Inkuru
TURI ABATEKINISIYE
Intego ikaba yarabyawe n’amatsiko...
Wanezerwa bingana iki ubonye uri hafi kugera ku ntego yawe kandi iyo ntego ikaba yarabyawe n’amatsiko wahoranaga mu buzima? Uwimana w’imyaka makumyabiri n'ibiri (22) yigeze gufata ikemezo kitoroshye ubwo yasozaga umwaka wa gatatu w’amashuri yisumbuye, ajya kwiga gusana radiyo, tereviziyo na terefoni. Naho Aliane w’imyaka cumi n'itandatu (16) yigishijwe na se gusana ibyo bikoresho, nyuma yo kubona ko yahoranaga amatsiko. Ni Nyampinga yabafashije guhura, maze dukurikirana ikiganiro cyabo. Bombi baganiriye uko amatsiko yabo yatumye biga ubumenyi bushya ubu bakaba babwifashisha bakigurira ibikoresho by’ishuri n’ibindi bakenera.
Soma Inkuru
Announcements
NI NYAMPINGA NIMERO YA 32
MURAHO BA NI NYAMPINGA
Ba Ni nyampinga dukunda muraho neza! Turizera ko mwaryohewe no gusoma ikinyamakuru Ni Nyampinga Nimero ya 31. Ubu rero tubazaniye Nimero ya 32 turizera ko muryoherwa n’inkuru zirimo. Numara gusoma utwandikire utubwira inkuru wakunze ndetse n’icyo wayikundiye. Ubutumwa bwawe turabwakira kuri 1019 ndetse no ku rubuga rwacu rwa Facebook, twitwa Ni Nyampinga.
Soma Inkuru
KUKO NACUKUMBUYE
Ba Ni Nyampinga bakwiriye kumenya neza icyo...
Soma Inkuru
NIFITIYE IKIZERE
BYANDITSWE NA NTAKIYIMANA MBABAZI ODILE
Soma Inkuru
IBYISHIMO MU MUZIKI
BYANDITSWE NA GUSENGA CLARISSE
Soma Inkuru
IMPANO YIJYANE KU ISHURI
BYANDITSWE NA IRIZA BENIE CLAUDETTE
Soma Inkuru
MAGARA NTUNSIGE
BYANDITSWE NA MUTONI GOODLUCK
Soma Inkuru
IZINA NI RYO MUNTU
Yaje gutangiza umushinga yitiriye izina rye
Soma Inkuru
NI INGENZI KUBAHIRIZA AMABWIRIZA
BYANDITSWE NA UMUHOZA RAHMAT
Soma Inkuru
RYA NEZA
BYANDITSWE NA NTAKIYIMANA MBABAZI ODILE
Soma Inkuru
DUFUNGE FURARI
Byanditswe na Umuhoza Rahmat
Soma Inkuru
IBINTU BIRINDWI UKENEYE KUMENYA KU BYEREKEYE IMIHANGO.
Ni ubwa mbere ugiye mu mihango? Dore ibintu...
Soma Inkuru
ESE UMUNTU UTWITE AJYA MU MIHANGO?
Nitwa Aline, mfite imyaka 13, ndi i Gatsibo....
Soma Inkuru
ICYEREKANA KO UGIYE KUJYA MU MIHANGO?
Sandrine w’imyaka 14 we arabaza ngo: "Ni gute...
Soma Inkuru


text:
UMUSOMYI WA BIBILIYA, Kuwa Gatanu, Tariki ya 19.Nyakanga.2019
Yanditswe na: Ubwanditsi
2019-07-19 06:04:23
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa gatanu, taliki ya 19, Ukwezi kwa karindwi, turasoma mu Kubara 18.20-32
20.Kandi Uwiteka abwira Aroni ati “Ntuzagire gakondo mu gihugu cy’Abisirayeli, ntuzagire umugabane muri bo, ni jye mugabane wawe na gakondo yawe mu Bisirayeli.
21.“Abalewi dore mbahaye kimwe mu icumi cya byose kizatangwa n’Abisirayeli, kibe gakondo yabo. Nkibahembeye imirimo bakora yo mu ihema ry’ibonaniro.
22.Uhereye none Abisirayeli ntibakigire hafi y’ihema ry’ibonaniro, batagibwaho n’icyaha bagapfa.
23.Ahubwo Abalewi abe ari bo bakora imirimo y’ihema ry’ibonaniro, abe ari bo bagibwaho no gukiranirwa kwabo. Iryo ribe itegeko ridakuka mu bihe byanyu byose, kandi Abalewi ntibazagire gakondo mu Bisirayeli.
24.Kuko kimwe mu icumi kizatangwa n’Abisirayeli bakagitura Uwiteka ho ituro ryererejwe, ngihaye Abalewi ho gakondo. Ni cyo gitumye mbabwira yuko batazagira gakondo mu Bisirayeli.”
25.Uwiteka abwira Mose ati
26.“Kandi bwira Abalewi uti ‘Nimukoresha Abisirayeli kimwe mu icumi mbahaye kubakoresha ngo kibe gakondo yanyu, mujye mugikuraho ituro mutura Uwiteka muryerereza, ribe kimwe mu icumi cy’icyo gice cya cumi.
27.Iryo turo ryererejwe mutura rizababarwaho nk’aho ari imyaka y’impeke yo ku mbuga muhuriraho, cyangwa ibyuzuye umuvure mwengeramo vino.
28.Uko abe ari ko mujya mutura Uwiteka ituro ryererejwe, murikuye kuri kimwe mu icumi cya byose, icyo mukoresha Abisirayeli. Mujye muha Aroni umutambyi ituro ryererejwe murikuriyeho Uwiteka.
29.Mu byo muhabwa byose, abe ari mo mujya mukura amaturo yererejwe yose muture Uwiteka, mu birushaho kuba byiza abe ari mo mukura igice cyabyo cyo kwezwa.’
30.“Ubabwire uti ‘Nimumara gukuramo ibirushaho kuba byiza mukabitura ho ituro mwerereza, ibisigaye byo muri icyo kimwe mu icumi bizabarwa ku Balewi, nk’ibyo biyejereje bivuye ku mbuga bahuriraho no mu mivure bengeramo vino.
31.Mujye mubīrira aho mushatse hose ubwanyu n’ab’amazu yanyu, kuko ari ibihembo byanyu muhemberwa imirimo mukora mu ihema ry’ibonaniro.
32.Ntimuzashyirishwaho icyaha na byo, nimumara kubikuramo ibirushaho kuba byiza, mukabitura ho ituro mwerereza, kandi muzaba mutononnye ibyera byatuwe n’Abisirayeli ngo mupfe.’ ”
Ibibazo bidufasha gusobanukirwa umusomyi
Ibyo nsomye birambwira ibya nde, kandi biranyigisha iki?
Mbese mu byo nsomye harimo:
Itegeko nkwiriye kumvira?
Ubusobanuro bw’umusomyi
Ntuzagire gakondo mu gihugu cy’Abisirayeli (20): Aroni n’Abalewi ntibagombaga guhabwa gakondo mu igabana ry’ubutaka bageze i Kanani (23). Aroni yagombaga gutungwa n’amaturo aturwa Uwiteka, naho Abalewi bagatungwa na kimwe mu icumi gitangwa na rubanda. Imana yari izi ko aba bakozi nibemererwa kugira amasambu, bari kujya kuyahinga maze imirimo yo mu ihema igahabwa igihe gisagutse. Ni jye mugabane wawe na gakondo yawe (20). Iri ryari isezerano rikomeye kuri Aroni wagombaga guhora ategereje ibizazanwa n’abo batasezeranye. Gukora umurimo w’Imana bisaba ubwitange no kwizera. Ni nabyo bikwiye kuranga abayobozi b’amatorero n’imiryango ya gikristo muri iki gihe. Muture Uwiteka mu birushaho kuba byiza (29-32): Amaturo n’ibitambo byazanwaga byabaga bituwe Imana, bityo bikaba bigomba kuba ari ibirushaho kuba byiza. Urukundo dukunda Imana ni rwo rutuma dutanga amaturo yuzuye. Ibyo bituma abayobozi na bo bakorana umuhati ibyo Imana yabasabye gukorera ubwoko bwayo. Indirimbo y’i 115 mu Gushimisha.
[email protected]


text:
Nitwa John James Ukwigize. Ndi ingaragu, nkora muri Call Center ya MTN nkaba mba i Gikondo.
Navutse ku itariki 09/06/1982, mvukira ku Kibuye mu ntara y’iburengerazuba ninaho nigiye amashuli abanza(EP Mushubati) n'ayisumbuye (GS Bumba). Ndi imfura iwacu.
Ababyeyi banjye banyise James Ukwigize ariko nk’uko babimbwiye ngo nkiri uruhinja bagiye kumbatirisha Padiri yanga ko bambatiza izina James abasaba ko banshakira irindi zina akabona kumbatiza. Ubwo ababyeyi banjye babyumvikanyeho bemeza ko padiri yambatiza izina John arabyemera arambatiza.
Umubyeyi wanyishingiye(adoption) nawe yanyise Princeoflove. Ni umumama w’umunyabulugaliya (Bulgalia), rero bitewe n’umuco yakuriyemo kuri we kuba yaranyise iryo zina nkaryemera biri mu bintu byaramushimishije cyane.
Mfite abavandimwe bane inyuma yanjye usibye ko hari batanu, uwanyuma yaje gupfa kuko Mama utubyara yitabye Imana afite amezi abiri gusa nawe aza kwitaba Imana nyuma y’amezi macye. Usibye ko na Data utubyara nawe yari yarapfuye amezi abiri mbere y’uko Mama apfa.
UBUZIMA BWA GIKRISTO
Ababyeyi banjye bari abakristo bo mw’itorero ry’abagaturika(Catholic Church) byumvikana ko nakuze ndi umukristo. Gusa umuryango nagiye kurererwamo nyuma y’uko ababyeyi banjye bamaze kwitaba Imana bari abakristo bo mw’itorero ry’abaporotestanti(Presbyterian Church) bituma nanjye ntangira gusengera hamwe nabo.
Maze kujya mubaporotestanti nibwo natangiye kwitabira gusoma Bibiliya ndetse n'ibindi bitabo bya gikristo ndetse niga kwegera Imana ku giti cyanjye bitari mu kigare. Nabaye umukristo umaramaje muri Kamena 2003, mbatizwa 2005.
UBUZIMA BWO KURIRIMBA NDETSE NUBW'UBUHANZI
Nyuma y'amezi make maze kugera mu baporotestanti nahise njya muri chorale y’abakuru ntangira kwiga kuririmba. Icyo gihe nari mfite imyaka 12.
Niga mu mashuli yisumbuye nakomeje kuririmba muri chorale ariko n’ubwo chorale nayiririmbagamo kubera gukorera Imana ndetse no kwiga amajwi ntaho byabaga bihuriye n’ubuzima bwanjye bw’ubuhanzi kuko mumvaga chorale naririmbagamo zitamfasha gukuza ubwoko bw’umuziki nakundaga imbere muri njyewe ndetse nkumva zitangeza ku rwego rwo kurimba numvaga nshaka kugeraho.
Natangiye kuririmba indirimbo nihimbiye mu 1995 ariko nkumva ari ibintu ntaha agaciro kanini n’ubwo abo naziririmbiraga zabashimishaga. Natangiye guha agaciro ibyo nahimbaga bitewe n’ibyo nigaga mu mashuli yisumbuye kuko nigaga indimi n’ubuvanganzo(Arts). Niga mwaka wa kane w'amashuli yisumbuye natangiye guhimba ibisigo n’imivugo ndetse no muwa gatanu nakomeje guhimba ibisigo n’imivugo ariko ntangira no guhimba indirimbo ariko singire uwo mbibwira kuko siniyizeraga. Nahimbaga ibihangano bishingiye k'ubuzima bwo gukundana nabaga ndigucamo cyangwa se ku nsanganyamatsiko abakeneye ibyo bihangano babaga batanze.
Ngeze mu mwaka wa gatandatu hari muri 2002 naje kwitabira amarushanwa y’ubuhanzi(ibisigo(Poetry),ikinamico n’indirimbo) ariko nagiye mu bisigo nanga kujya mubyo kuririmba kuko nari ntariyizera mu kuririmba.
Nubwo numvaga ntatambuka mu bantu bigaga ubuvanganzo kandi nzi ko ari abahanga mu bintu byo guhimba, nagiye kubona mbona ntoranyijwe mu bantu batatu b’abasizi(abahanzi b'imivugo n'ibindi bisa nayo) bagombaga kujya mu marushanwa manini yateguwe na Leta.
Ayo marushanwa manini yakurikiyeho yari yitabiriwe abandi bahanzi benshi cyane baturutse ahantu hatandukanye ariko umwanya nabonye waranshimishije kuko nabashije kubona igihembo cy’umuhanzi wa kabiri mu bisigo kandi mubo twari twajyanye bose(baturutse kw'ishuli ryacu) ninjye wabonye umwanya mwiza. Undi wabonye umwanya mwiza nawe n’umusizi yabonye igihembo cya gatatu. Igihembo nahawe nagishyikirijwe na Robert Bayigamba wari ministiri w'umuco na siporo muri icyo gihe
Nsubiye kw’ishuli bahise bampimba Msanii (bivuga umuhanzi). Kubera mwanya mwiza nabonye muri ayo marushanwa kandi ari ubwambere nitabiriye amarushanwa nkayo, nahise mbona ko nanjye bishoboka ko naba umuhanzi kandi nahise ngira umwete wo guhimba.
Kuri ubu maze guhimba indirimbo zigera kuri 30 gusa izimaze gukorwa muri studio ni indirimbo ebyili gusa. Ariko iki nicyo gihe cyanjye cyo gushyira impano yanjye ahabona.
INTEGO MFITE MU KURIRIMBA
Nd'umuntu usanzwe nk'abandi, gukunda ndakunda, ndetse n'izindi inspiration abantu bakuraho guhimba ndazibona kandi ni nziza. Gusa njyewe muri kino gihe nishimiye cyane kuba ndi umukristo niyo mpamvu buri kintu cyose nteganya gukora mu minsi yo kubaho nsigaje nshaka kugikora mu nyungu za gikristo gusa. Intego mfite niyo kemenyekanisha indirimbo zo kwamamaza ubutumwa bwiza bwa Yesu Kristo no kuramya no guhimbaza Imana gusa.


text:
Ikinyamakuru impamba.com ni icya Impamba News Ltd
Ikinyamakuru impamba.com gikorera mu Mujyi wa Kigali.
Ikinyamakuru impamba.com kibagezaho amakuru avuga ku buzima bwose by’umwihariko kibanda ku mibereho y’abaturage,ubuzima, imikino n’imyidagaduro mu Rwanda no mu mahanga ku buryo umuntu wese agira uruhande yisangamo.
Twandika amakuru mu Kinyarwanda, ariko mu gihe kitarambiranye muzajya mugezwaho n’ayo mu zindi ndimi z’amahanga nk’Icyongereza, Igifaransa n’Igiswahili.
Ikinyamakuru impamba.com, gihagarariwe mu Turere dutandukanye tw’u Rwanda harimo: Akarere ka Bugesera (mu Murenge wa Nyamata na Ruhuha), Rwamagana, Gatsibo, Muhanga, Rubavu na Nyabihu, ariko bitavuze ko kitandika n’ayo mu tundi turere.
Impamvu ikinyamakuru kitwa Impamba
Mu buzima bwose kugira ngo usohoze urugendo rwawe amahoro ni uko witwaza impamba, ariko itari imwe itazakugeza i Kigali urira ku Ruyenzi, ahubwo ni impamba y’amakuru uzajya usoma utuje akakubera impamba mu muri gahunda zawe.
Mutwandikire
Mumenyekanishe ibikorwa byanyu ku mpamba.com, muduhe ibitekerezo, muduhamagare cyangwa mutwandikire kuri impambanews@gmail.com , by.ngabojohn


text:
Ubundi ahanini nk’uko ubushakashatsi bwagiye bubyerekana ,ngo usanga izina ry’umuntu ari ryo rimusobanura ,kuko ngo iyo urebye imwe mu myitwarire iranga uwo muntu iba ihuye n’ubusobanuro bw’iryo zina. Bityo nk’uko abakunzi b’umuryango.rw bakomeje kudusaba ko twazajya tubabwira imico iranga abantu dukurikije amazina yabo, iyi niyo mico twabahitiyemo kubasobanurira iranga bamwe mu bantu bitwa aya mazina akurikira.
Joseph,
Akunze kuba ari umunyakuri,umunyamigisha,ari inyenyeri y’abandi ndetse rimwe na rimwe aba ari umuvumbuzi,arangwa n’ibitekerezo byubaka ikindi kandi akaba ari umunyamurava,afite impano yo kuyobora ahanini akamenya no gukemura ibibazo,kandi akaba ari wa muntu utahangayikishwa nuko atarangije ibyo yatangiye ahubwo akabiharira abandi,akorana umurava mu kazi ke ndetse aba yizerera mu mategeko.
Louise,
Louise ni wa muntu ugira Ubuntu ariko ubwo buntu bwe akabugira ku muntu uzamwishyura,ahorana Morale,arasabana kandi akaba ari n’umunyabwenge,ikindi ahora ashaka ubwiza kandi akaba ari wa muntu ukora ikintu aruko yabanje kugitekerezaho,aba yumva yayobora abandi,ni umukozi mwiza kandi akaba ari wa muntu ugira umutima ukomeye,aba yumva yakora ibitandukanye niby’abandi,kandi akikundira Politiki,n’ubuhinzi.
Theogene,
Yishimira kuba yayoborera buri wese mu bubasha bwe,agakora icyo we ashimye abandi batashimye,kandi iyo bimushobokeye buriya ngo agira ibitekerezo byiza,arangwa n’amarangamutima mubyo akora byose,agira impuhwe,ni wa muntu utekereza yewe ni nawe muntu ushobora kubitsa ibanga nta rimene,akunda gutenga amatwi cyane ndetse akunda ibirori kandi na none akunda kwiyoberanya.
Ornella,
Ni wa muntu wihangana kandi ugira n’umutima ukomeye,iyo urebye ngo aba ari umunyeshuli mwiza wakira ubumenyi mu buryo bworoshye kandi akanabukoresha neza,ashobora kuba ari umwere cyangwa umunyabyaha,akunze kurwana n’ibibazo bye bucece ntawe abibwiye,ahora we yumva yahora mu mutuzo,akunze na none kwishimisha mu buzima,mu rukundo,gutembera kandi ibyo yiyemeje aruhuka aruko abirangije atitaye ku ngaruka mbi ari bugiriremo,akunze kuba ari wa muntu uvugisha ukuri ndetse wubahiriza na gahunda.
Desire,
Desire aba ari umunyembaraga mu buryo bwose,akunze kuba ari umushoramari ndetse aba ari n’umukozi mwiza,haba mu mitekerereze ndetse no mu bikorwa ikindi akunze gufata imyanzuro neza atagize uwo abangamira,bitewe n’imiterere ye ,ituma abona umwanya mwiza mu kazi akora,ikindi ni wa muntu unjya wikaruma rimwe na rimwe,arangwa n’ikinyabupfura ndetse n’ibitekerezo byubaka,Iyo afite inzu ye atuje akunda umuryango we wose ndetse akanawitaho,akaba ari n’umuyobozi mwiza w’urugo ugendera ku murongo,ikintu kiba mu mutima we ni ubutabera ndetse n’ukuri.
Agnes,
Umunyembara uhambaye kandi wihagararaho,Agnes ntabwo aba ari umwubatsi gusa ahubwo aba azi no guhiga agahigura,aba yumva abantu bose bagendera kubyo we ashaka cyangwa ku bitekerezo bye,aba ashaka ko nta muntu wa mugenga ahubwo we akigenga,akunda ubushakashatsi,aba ari wa muntu uzi icyo ashaka kandi n’impamvu agishaka,iteka ahora ategereje igihe yazabonera amahirwe maze agakora imirimo ye ntawe umutegeka akora buri kimwe mu nzira ze.
Eric,
Ni wa muntu mushobora kwemeranya ikintu ariko mu minota micye ukabona arahindutse,ibintu akora byose ntabwo biba bigenda nkuko abishaka,akunda kwidangadura,we ubwisanzure nibwo aba ashyira imbere,Eric ntabwo anjya abona umwanya wo kuruhuka kuko ahora ahugiye mu bintu bitandukanye,ahinduka vuba,ni wa muntu uba afite igikundiro,ikindi kandi Eric ahora ashaka ikintu yakora kugira ngo ayobore abandi,Agira impano yo kwishakishiriza icyerekezo cye ndetse no kuzagera kucyo yifuje mu buzima.
Esther,
Esther nawe ni wa muntu mwumvikana ku kintu ariko mwatandukana gato mwakongera guhura ugasanga yahinduye ibitekerezo,mbese muri make arahindagurika,ahanini nibyo akora usanga bigoramye,akunze kwidangadura,nawe yikundira ubwisanzure nka Eric,gusa we akaba ari wa muntu uhorana Morale ndetse akunze kuba afite n’igikundiro,akunze gutembera kandi ni wa muntu ushima,yikundira kuvuga cyane,umuhaye igihano wamwicisha irungu.
Richard,
Richard akunze kuba umunyamategeko kuko bimuba mu maraso,icyo yatangiye cyangwa yatangije aruhuka aruko kirangiye,ni umunyembabazi ndetse akunda no gufasha abantu,ni wa muntu wirekura,akunze kugira umwanya wo kuruhuka,ikindi kandi yemera icyo ahawe cyose,agira impano yo kuyobora,ubushoramari,ubucuruzi,ubuhanzi ndetse n’ubushakashatsi mu bya Science,ahora kandi yumva ko yakorera iperereza ku kibazo cyananiranye,mu byukuri kandi ngo ni wa muntu uba yumva yakwisumburaho mu buryo bw’ubwenge.
Yvette,
Ahoerana umuhate wo guharanira ubwisanzure mu buryo bugaragara inyuma,bwo mu bitekerezo ndetse no mu bw’umubiri,yanga akarengane,agira urukundo rurobanura ibyiza gusa,yanga umuntu umugira inama,yikundira ubushoramari n’ubucuruzi gusa bitewe n’imyitwarire ye akunze guhora yicuza kuko akenshi imubangamira mubyo akora,ikindi kandi akunze gukora ikintu mwibanga ubundi akacyerekana aruko cyarangiye mu rwego ngo rwo kwerekana ubuhanga ndetse n’ubushobozi bwe.
Pauline ,
Pauline agira umutima woroshye cyane,akunda abantu, azi kubana, aca bugufi kandi ashaka ubwumvikane mbere ya byose. Ntago ajya ahisha ikimurimo, iyo yishimye urabibona n’iyo atishimiye nabwo ntabihisha. Pauline akenera umuntu umwerekera, umwereka inzira akwiriye kunyuramo kubera ukuntu akunda kugira akantu ko gushidikanya no kutiyizera. Guhitamo biramugora cyane, akunda ibintu bisa neza kandi biri kumurongo, mbese ibintu bijyanye. Iyo atanezerewe mu rukundo n’akazi karapfa kuko iyo atishimye ibintu byose arabireka n’imishinga yarafite akayiparika.
Clovis ,
Clovis agira igikundiro, ni umuntu ushyira mu gaciro agatekereza adashyizemo ibikabyo cg amarangamutima ku inzira zose yacamo kugirango agere ku ntego ye kandi mu buryo bufatika. Ntago ashiturwa n’ibije byose kandi ntan’ubwo apfa gucika intege, ibi bigatuma akenshi agera ku nzozi ze. Clovis kandi ntago agendera ku bitekerezo by’abandi, ntago ari nyamujya iyo bigiye we akomeza inzira yiyemeje uko byagenda kose. Intege nke zizira ku bantu akunda kuko ntacyo apfa kubima. Iyo agusezeranije ikintu aragikora, agira ikinyabupfura ariko akagira ikibazo cyo kutamenya gutegereza kuko yanga ikintu cyose cg umuntu umutesha igihe. Clovis ntajya yihanganira akarengane kuburyo akubonye urenganya umuntu no kurwana yarwana.
Nyuma yaya mazina tukaba tubijeje ko tuzajya tugenda nubundi tubasobanurira imyitwarire y’andi mazina muzagenda mudusaba ko twabasobanuriraho, ahanini usanga ngo 90% y’imyitwarire y’aba bantu iba ihura n’ubu busobanuro.
Munezero Martin ni Umwanditsi w’Ikinyamakuru Umuryango. Yatangiye gukorera iki kinyamakuru muri Nzeli 2014.
Imbuga nkoranyambaga ze:
Instagram:Martin Promoter
Facebook:Munezero Martin
Twitter :Martin Promoter
ndashaka ubusobanuro bwaya mazina:
Jaël, Declane bibaye byiza mwampa tel yanyu nkabavugisha cg mukamvugisha kuri 0783649371 Murakoze!
Niyihe nsobanuro
Niyihe nsobanuro?
Igisobanuro cya Grâce
Igisobanuro cyiza Yvonne
Muzansobanurire izina damour
Ubusobanuro bw’ izina Mignone
Ubusobanuto bwizina neilla
ndashak muzansobanurir izin assoumpt
Murakoz muza nsobanurire claude ,samuel,ishimwe
Nifuza kimenya ubusobanuro nimico
cg imyitwarire y’abantu bitwa Agatha.
Murakoze.
Nshak ubusobanur bw’izina Alain na Placide
Mwongereho amazina menshi naya Chinese
Musobanurire izina cynthia nimyitwarire ye
Ndashaka ko mutsobanurira imico nimyitwarire yo muriryo Zina


text:
Umuhanzikazi Stella Christine Manishimwe wamamaye mu ndirimbo “Ni njye wa mugore”, ubwo hizihizwaga Umunsi Mpuzamahanga wa Mwarimu, kuwa Kabiri tariki 05 Ukwakira 2021, yahembwe ipikipiki (Moto) nk’indashyikirwa ku rwego rw’Igihugu kuko uretse ubuhanzi, ari n’Umwarimukazi mu Karere ka Gasabo mu Mujyi wa Kigali.
Stella Manishimwe, ni Umwarimukazi ku Rwunge rw’Amashuri rwa Gisozi ll, Akarere ka Gasabo, Umujyi wa Kigali. Yatangiye akazi k’uburezi mu mwaka wa 2009.
Uyu mukozi w’Imana wihebeye kurera abana akanageza ubutumwa bwiza mu ndirimbo ku batuye Isi, avuga ko ngo atari ubwa mbere ahembwe nk’indashyikirwa kuko ngo no mu 2018 nabwo yahembwe ku rwego rw’Akarere, ahabwa mudasobwa(Positivo).
Ahamya ko nyuma yo kuba indashyikirwa ku rwego rw’Akarere, yakomeje gukorana umurava kandi aharanira gukomeza kwiteza imbere, ibintu yemeza ko byamufashije akagera ku kuba indashyikirwa ku rwego rw’Igihugu nk’umwarimu witeje Imbere abifashijwemo no gukorana na Koperative Umwarimu SACCO.
Mu kiganiro na www.amizero.rw, Stella Manishimwe ati: “Nemezako umwarimu akora umurimo utoroshye wo kurerera Imana, Itorero ndetse n’Igihigu. Kuri ibi byose, yongeraho gukora imishinga ibyara inyungu. Umushinga wanjye rero wahize iyindi ku rwego rw’Igihugu niwo wampesheje igihembo mwabonye”.
Tumubajije byinshi kuri uwo mushinga, yagize ati: “Umushinga wanjye ni uwo gutunganya imbaho ndetse n’ibizikomokaho. Ukorera mu Gakinjiro ka Gisozi nkaba nariteje imbere, mfite aho kuba nkagira n’ahakodeshwa, nkagira imashini zitunganya izo mbaho ndetse naho gukorera nka Atelier y’icyitegererezo ndetse n’imodoka nziza idufasha mu buzima bwa buri munsi”.
Avuga ko ibyo yagezeho byose abishimira Imana ndetse ngo n’Umutware we (umugabo we) kuko ngo ari we ukurikirana iyo mishinga yose umunsi ku munsi.
Stella Manishimwe yagiye nk’uhagarariye Intara, birangira abaye uwa mbere mu Gihugu aho yahembwe Moto nshya yo kwifashisha mu gukomeza kwita ku mishinga ye yafashijwemo na Koperative Umwarimu SACCO.
Mu butumwa atanga, agira ati: “Burya umwuga wose iyo uwukoranye urukundo, ukawukorana imbaraga zawe zose, nta cyatuma Imana idahira imigambi yawe. Uyu mwuga rero ni mwiza ariko iyo uwukoranye urukundo biba akarusho. Abawuvumira ku gahera ni abatawukunda ariko wabishatse wakubeshaho kandi neza ndabinginga batere intambwe begere Umwarimu SACCO bazatera imbere babikesha uyu mwuga. Gusa bategure imishinga ishobora gukurikiranwa nyuma y’akazi, rwose birashoboka ko mwarimu yaba umukire apfa kuba afite ubushake, ubushobozi bwo Imana irabutanga”.
Ese aho ntiyaba yica bimwe muri ibi byose akora ?
Ku bibaza ukuntu afatanya kwigisha n’ubuhanzi ndetse akongeraho no gucunga iyi mishinga, ati: “Kwigisha ndabikunda cyane ndetse no kuririmba nabyo ndabikunda. Kubihuza rero byombi ndetse n’izindi nshingano nk’umugore, njyewe mbona bitangora namba. Buri gikorwa mba nzi aho kibera nkanamenya n’umwanya wacyo, niyo mpamvu nta mwanya wanjye mba numva wapfa ubusa kubera ko buri kimwe kigira igihe cyacyo nk’uko Umubwiriza yabivuze. Byumvikane ko unkeneye mu rusengero mu gihe cy’akazi ntibyakunda kandi unankeneye mu kazi mu gihe cyo kwita ku muryango ntiwambona, yewe unankeneye mu muryango ukansaba kuboneka mu gihe cy’akazi nabwo ntibyakunda”.
Ku Munsi Mpuzamahanga wa Mwarimu, Koperative Umwalimu SACCO yahembye abarimu bakoranye neza na yo muri serivisi z’imari zirimo n’inguzanyo hitawe cyane ku kureba inyungu zabagejejeho mu rugamba rwo kwiteza imbere.
Abarimu batanu ba mbere bitwaye neza ku rwego rw’Igihugu bahawe moto nk’igihembo gikuru mu gihe abandi bagiye bitwara neza ku rwego rw’Uturere bazahabwa mudasobwa. Hahembwe kandi abarimu bo muri za kaminuza bakorana na Koperative Umwalimu SACCO ndetse n’ibigo by’amashuri 10 bya mbere byanyujije amafaranga y’ishuri muri Koperative Umwalimu SACCO.


text:
Bifuza kongererwa amashanyarazi kuko ayo bafite atagihagije
Abatuye mu Mudugudu w’Agakombe mu Murenge wa Huye mu Karere ka Huye, bifuza kongererwa amashanyarazi kuko abageraho ari make cyane, bigatuma bacana mu gicuku no ku manywa gusa.
Umwe mu bahatuye mbere, avuga ko ayo mashanyarazi bayakurura bakayageza aha mu Gakombe mu myaka ine ishize, bacanaga nta kibazo. Icyo gihe ngo bayafatagaho ari ingo 30 gusa, zegeranyije amafaranga arenga ibihumbi 160 buri rumwe, hanyuma bakayahabwa.
Ibintu ariko ngo byaje guhinduka mu myaka ibiri ishize, aho bagiriye abaturanyi, na bo bagafatiraho, maze umuriro ubabana mukeya nk’uko bivugwa n’uwitwa Béatrice Mukantagara.
Ati “Ku manywa umuriro uba urimo, ariko guhera mu masaa kumi n’ebyi n’igice saa moya, ntabwo tuba ducana. Uraza ukongera ukagenda, ukaza ukongera ukagenda. Kuri REG baratubwira ngo igihe kizagera baze bawongere, ariko nkatwe twawuzanye tukabona biratubangamiye”.
Yunganirwa na Norbert Mbonyingabo na we wifuza ko bafashwa icyo kibazo kigakemuka.
Agira ati “Umuriro dufite no ku manywa ntiwawifashisha mu gusudira. Usibye kuvuza radio, uretse ko na yo iyo ubaye mukeya izima, kimwe na televiziyo, bikaba ngombwa ko uyizimya ukongera ugacana”.
Amashanyarazi yababanye makeya, ariko n’amapoto yifashishijwe na babandi 30 ubu ngo yarashaje, ku buryo bifuza ko bafashwa bagashyirirwaho akomeye kurusha, cyane ko abayafatiyeho ngo batemera kwifatanya na bagenzi babo mu kwegeranya ubushobozi bwo gushaka amashyashya.
Mukantagara agira ati “Twashatse kuba twiguriye andi mu gihe dutegereje aya Leta, ariko abafatiyeho nyuma ukabona ntacyo bibabwiye. Hari n’uwigeze kutubwira ngo mwebwe mwabikoze muzongere mubikore”.
Umuyobozi wa REG mu Karere ka Huye, Omar Kayibanda, avuga ko bafite gahunda yo gukosora ibibazo by’amashanyarazi muri rusange, ariko ko mu gihe batarabikora bazashaka uko baba bakemuye icyo kibazo cy’ubukeya bw’amashanyarazi abatuye Agakombe bagaragaje.
Agira ati “Tugiye kujyayo natwe twirebere uko byifashe, hanyuma tumenye uko tubikemura”.
Icyakora, ibibazo by’ubuke bw’umuriro unazima wongera ugaruka bigenda bivugwa hirya no hino, kuko nko mu Kagari ka Rukira Umudugudu w’Agakombe uherereyemo, hari n’abatuye mu Mudugudu wa Magonde babitaka.
Muri ako kagari hari n’utundi duce usanga bavuga ko batabasha gusudira ku bw’umuriro mukeya, n’ubwo gucana byo bishoboka.